tripathysagar/odia_wiki huggingface dataset:
କାର୍ବନ  (ହୀରା): ଇତିହାସରୁ ଜଣାଯାଏ ଯେ ପ୍ରାଚୀନ କାଳରେ ଭାରତରେ ହିଁ କେବଳ ହୀରା ମିଳୁଥିଲା  । ଏହା ମୁଖ୍ୟତଃ ଦକ୍ଷିଣ ଭାରତର ନଦୀ ଉପତ୍ୟକାରେ ମିଳୁଥିଲା ଖ୍ରୀଷ୍ଟପୁର୍ବ ନବମ ଶତାବ୍ଦୀରୁ ଖ୍ରୀଷ୍ଟାବ୍ଦ ୧୮ଶ ଶତାବ୍ଦୀ ପର୍ଯ୍ୟନ୍ତ ହୀରା ଉତ୍ପାଦନରେ ଭାରତ ଅଗ୍ରଣି ଥିଲା । ୧୭୨୫ ଖ୍ରୀଷ୍ଟାବ୍ଦରେ ବ୍ରାଜିଲ ହୀରା ଉତ୍ପାଦନରେ ଭାରତଠାରୁ ଅଗ୍ରଣି ହୋଇଥିଲା । ସିଲିକନ: ଭାରତରେ ୨୦୦୬ ମସିହାରେ ୩୬୦୦୦ ଟନ୍‌ ସିଲିକନ୍‌ ଉତ୍ପାଦିତ ହୋଇଥିଲା । ଏହି ବର୍ଷ ସାରା ପୃଥିବୀରେ ଉପ୍ତାଦନର ପରିମାଣ ଥିଲା ୫.୧ ମିଲିଅନ ଟନ୍‌ । ଗନ୍ଧକ: ଭାରତରେ ୨୦୦୬ ମସିହାରେ ୧.୧୭୦ ମିଲିଅନ ଟନ୍‌ ସଲଫର ଉପ୍ତାଦିତ ହୋଇଥିଲା । ଏହି ବର୍ଷ ସାରା ପୃଥିବୀରେ ଉପ୍ତାଦନର ପରିମାଣ ଥିଲା ୬୫.୭ ମିଲିଅନ ଟନ୍‌ । କ୍ୟାଲସିଅମ: ଭାରତରେ ୨୦୦୬ ମସିହାରେ ୨୨୦୩ ଟନ୍‌ କାଲସିଅମ ଉପ୍ତାଦିତ ହୋଇଥିଲା । ଏହି ବର୍ଷ ସାରା ପୃଥିବୀରେ ଉପ୍ତାଦନର ପରିମାଣ ଥିଲା ୫.୫ ମିଲିଅନ ଟନ୍‌ ଏହି ବର୍ଷ ଭାରତରେ ଜିପସମ ଉତ୍ପାଦନର ପରିମାଣ ଥିଲା ୨.୬୪୭ ମିଲିଅନ ଟନ୍‌, ପୃଥିବୀରେ ଏହାର ଉପ୍ତାଦନ ପରିମାଣ ଥିଲା ୧୪୨.୫ ମିଲିଅନ ଟନ । ଟିଟାନିଅମ: ଭାରତରେ ୨୦୦୬ ମସିହାରେ ୬୯୦୦୦୦ ଟନ୍‌ ଇମିନାଈଟ ଓ ୨୦୦୦୦ ଟନ୍‌ ରୁଟାଇଲ ଉପ୍ତାଦିତ ହୋଇଥିଲା ।  ଇମିନାଇଟ ଓ ରୁଟାଇଲ ଟିଟାନିଅମର ୨ଟି ଓର୍‌ । କ୍ରୋମିଅମ: ଭାରତରେ ୨୦୦୬ ମସିହାରେ ୩.୯୫୭ ମିଲିଅନ ଟନ୍‌ କ୍ରୋମିଅମ ଉପ୍ତାଦିତ ହୋଇଥିଲା । ଏହି ବର୍ଷ ସାରା ପୃଥିବୀରେ ଉପ୍ତାଦନର ପରିମାଣ ଥିଲା ୧୯.୨ ମିଲିଅନ ଟନ୍‌ । ମାଙ୍ଗାନିଜ: ଭାରତରେ ବହୁ ପରିମାଣର ମାଙ୍ଗାନିଜ ଗଛିତ ହୋଇ ରହିଛି । ଲୌହ: ଭାରତରେ ୨୦୦୬ ମସିହାରେ ୪୩.୦୯୮ ମିଲିଅନ୍‌ ଟନ୍‌ ଲୌହ ଓର୍‌ ଉପ୍ତାଦିତ ହୋଇଥିଲା, ଏହି ବର୍ଷ ବିଶ୍ୱ ଉପ୍ତାଦନର ପରିମାଣ ଥିଲା୧.୮୦ ବିଲିଅନ୍‌ ଟନ୍‌ । ଭାରତରେ ୨୦୦୬ ମସିହାରେ ୧୭୩.୯୭୬ ମିଲିଅନ୍‌ ଟନ୍‌ ପିଗ୍ ଆଇରନ ଉପ୍ତାଦିତ ହୋଇଥିଲା, ବିଶ୍ୱ ଉପ୍ତାଦନର ପରିମାଣ ଥିଲା ୯୨୫.୮ ମିଲିଅନ ଟନ । କୋବାଲ୍‌ଟ: ଭାରତରେ ୨୦୦୬ ମସିହାରେ ୧୧୮୪ ଟନ୍‌ କୋବାଲ୍‌ଟ ଉପ୍ତାଦିତ ହୋଇଥିଲା । ଏହି ବର୍ଷ ସାରା ପୃଥିବୀରେ ଉପ୍ତାଦନର ପରିମାଣ ଥିଲା ୫୩,୪୦୦ଟନ୍‌ । ତମ୍ବା: ଭାରତରେ ୨୦୦୬ ମସିହାରେ ୩୧୦୦୦ ଟନ୍‌ କପର୍‌ ଉପ୍ତାଦିତ ହୋଇଥିଲା । ଏହି ବର୍ଷ ସାରା ପୃଥିବୀରେ ଉପ୍ତାଦନର ପରିମାଣ ଥିଲା ୧୫.୧ ମିଲିଅନ ଟନ୍‌ । ଜିଙ୍କ: ଭାରତରେ ୨୦୦୬ ମସିହାରେ ୫୧୦୦୦୦ ଟନ୍‌ ଜିଙ୍କ ଉତ୍ପାଦନ ହୋଇଥିଲା ଯାହାକି ବିଶ୍ୱ ଉତ୍ପାଦନର ପ୍ରାୟ ୫ % । ବ୍ରୋମିନ: ଭାରତରେ ୨୦୦୬ ମସିହାରେ ୨୧୩୦ ଟନ୍‌ ବ୍ରୋମିନ ଉତ୍ପାଦନ ହୋଇଥିଲା । ଏହି ବର୍ଷ ସାରା ପୃଥିବୀରେ ଉପ୍ତାଦନର ପରିମାଣ ଥିଲା ୪୮୧୦୦୦ ଟନ୍‌ । ଜିର୍କୋନିଅମ: ଭାରତରେ ୨୦୦୬ ମସିହାରେ ୨୨୦୦୦ ଟନ୍‌ ଜିରକୋନିୟମ ଉତ୍ପାଦନ ହୋଇଥିଲା । କାଡ଼ମିଅମ: ଭାରତରେ ୨୦୦୬ ମସିହାରେ ୪୮୦ ଟନ୍‌ କାଡମିୟମ୍ ଉତ୍ପାଦନ ହୋଇଥିଲା । ବିଶ୍ୱ ଉତ୍ପାଦନ ଥିଲା ପ୍ରାୟ ୨୧୧୦୦ ଟନ୍ । ବେରିୟମ: ଭାରତରେ ୨୦୦୬ ମସିହାରେ ୧.୪୭୫୯ ମିଲିୟନ୍ ଟନ୍‌ ବେରିୟମ୍ ଉତ୍ପାଦନ ହୋଇଥିଲା । ବିଶ୍ୱ ଉତ୍ପାଦନ ଥିଲା ପ୍ରାୟ ୮.୮ ମିଲିୟନ୍ ଟନ୍ । ବିରଳ ମୃତ୍ତିକା: ଭାରତରେ ୨୦୦୬ ମସିହାରେ ୨୭୦୦ ଟନ୍‌ ବିରଳ ମୃତ୍ତିକା ଉତ୍ପାଦନ ହୋଇଥିଲା । ଏହି ବର୍ଷ ଭାରତରେ ୫୦୦୦ ଟନ୍ ମୋନାଜଈଟ ଉତ୍ପାଦନ ହୋଇଥିଲା । ସୁନା: ଭାରତରେ ୨୦୦୬ ମସିହାରେ ୨.୩୬୨ ଟନ୍‌ ସୁନା ଉତ୍ପାଦନ ହୋଇଥିଲା । ବିଶ୍ୱ ଉତ୍ପାଦନ ଥିଲା ପ୍ରାୟ ୨୩୧୦ ଟନ୍ । ସୀସା:ଭାରତରେ ୨୦୦୬ ମସିହାରେ ୬୯୦୦୦ ଟନ୍‌ ସୀସା ଉତ୍ପାଦନ ହୋଇଥିଲା । ବିଶ୍ୱ ଉତ୍ପାଦନ ଥିଲା ପ୍ରାୟ ୩.୫ ମିଲିଅନ ଟନ୍ ।
ମୁକେଶ ମହାଲିଙ୍ଗ  (ଜନ୍ମ: ୧୧ ଜୁଲାଇ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲୋଇସିଂହା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମୁକେଶ ମହାଲିଙ୍ଗ ୧୯୭୩ ମସିହାର ଜୁଲାଇ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମୀନକେତନ ମହାଲିଙ୍ଗ ଓ ପତ୍ନୀଙ୍କ ନାମ ଅନିତା ପାଣ୍ଡେ । ରାଜନୈତିକ ଜୀବନ ମୁକେଶ ମହାଲିଙ୍ଗ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।
ଓଡ଼ିଶା ଲୋକସେବା ଅଧିକାର ଅଧିନିୟମ, ୨୦୧୨  (ଇଂରାଜୀ: , 2012) ନିର୍ଦ୍ଧାରିତ ସମୟସୀମା ମଧ୍ୟରେ ନାଗରିକମାନଙ୍କୁ ଲୋକ ସେବା ତଥା ତତ୍‌ସମ୍ବନ୍ଧିତ ଆନୁଷଙ୍ଗିକ ସେବା ଯୋଗାଇଦେବା ନିମିତ୍ତ ଓଡ଼ିଶା ବିଧାନ ସଭାଦ୍ୱାରା ପାରିତ ଏକ ଅଧିନିୟମ  । ଇତିହାସ ମୁଖ୍ୟ ବୈଶିଷ୍ଟ୍ୟ ଅଧିନିୟମର ଧାରା ୧୦ ଅନୁସାରେ ଏହି ଅଧିନିୟମ ଆଧାରରେ ପ୍ରଦତ୍ତ କୌଣସି ଆଦେଶନାମା ଉପରେ କୌଣସି ନ୍ୟାୟାଳୟ କୌଣସି ମୋକଦ୍ଦମା ବା ଆବେଦନ ଗ୍ରହଣ କରିବେ ନାହିଁ । ଏହାର ଆଦେଶକୁ ନେଇ ଏହି ଅଧିନିୟମ ଅଧୀନରେ ଯାହାକିଛି ଅପିଲ୍‌ ବା ପୁନଃ ନିରିକ୍ଷଣ ଆବେଦନ କରାଯିବ, ମାତ୍ର କୌଣସି ନ୍ୟାୟାଳୟରେ ତାହା ଉପରେ ପ୍ରଶ୍ନ କରାଯିବ ନାହିଁ । ଏହାଛଡା ଅଧିନିୟମର ଧାରା ୧୨ ଅନୁସାରେ ଏହି ଅଧିନିୟମ ଅନୁସାରେ ପ୍ରସ୍ତୁତ କୌଣସି ନିୟମ ଅନୁଯାୟୀ ସାଧୁ ଉଦ୍ଦେଶ୍ୟରେ କୌଣସି ପଦକ୍ଷେପ ନିଆଯାଇଥିଲେ କିମ୍ବା ନିଆଯିବାକୁ ଅଭିଳାଷ ପୋଷଣ କରାଯାଇଥିଲେ ସେଥିଲାଗି କୌଣସି ବ୍ୟକ୍ତିଙ୍କ ବିରୋଧରେ କୌଣସି ମୋକଦ୍ଦମା, ଅଭିଯୋଜନ କିମ୍ବା ଆଇନଗତ କାର୍ଯ୍ୟବିଧି ଗ୍ରହଣ କରାଯାଇ ପାରିବ ନାହିଁ । ମୁଖ୍ୟ ବିଭାଗମାନ ଧାରା ୩ (୧) ବିଭିନ୍ନ ସମୟରେ ରାଜ୍ୟ ସରକାର କେଉଁ କେଉଁ ସେବାଲାଗି ଏହି ଅଧିନିୟମ ଅଭିପ୍ରେତ ତାହା ବିଜ୍ଞପ୍ତି ମାଧ୍ୟମରେ ଘୋଷଣା କରିବେ ଏବଂ ଏହି ସେବା ଯୋଗାଣ ଲାଗି ସମୟସୀମା ମଧ୍ୟ ନିର୍ଦ୍ଧାରଣ କରିବେ  । ଧାରା ୪ ୧  ଏହି ଅଧିନିୟମର ବ୍ୟବସ୍ଥା ଅନୁଯାୟୀ ସେବା ପାଇବାକୁ ଉପଯୁକ୍ତ ଜଣେ ବ୍ୟକ୍ତି ନିଯୁକ୍ତିପାପ୍ତ ଅଧିକାରୀଙ୍କୁ ସେବା ପ୍ରାପ୍ତି ଲାଗି ଆବେଦନ କରିବେ । ୨  ନିଯୁକ୍ତିପ୍ରାପ୍ତ ଅଧିକାରୀ ଗୋଟିଏ ଆବେଦନ ପାଇବାପରେ ନିର୍ଦ୍ଧାରିତ ସମୟସୀମା ମଧ୍ୟରେ ତାହା ଫଇସଲା କରିବେ । କାର୍ଯ୍ୟକାରୀ ଅଧିନିୟମର ଧାରା ୧୪ ଅନୁଯାୟୀ ଏହି ନିୟମ ଅନ୍ତର୍ଗତ ବ୍ୟବସ୍ଥାକୁ କାର୍ଯ୍ୟକାରୀ କରିବା ଲାଗି ରାଜ୍ୟ ସରକାର ଓଡ଼ିଶା ଲୋକସେବା ଅଧିକାର ନିୟମାବଳୀ, ୨୦୧୨ ପ୍ରଣୟନ କରିଛନ୍ତି । ଏହି ନିୟମ ପ୍ରକାରେ ପ୍ରଥମ ଦଫାରେ ୩୪ଟି ସେବାକୁ ଏହାର ଅନ୍ତର୍ଭୁକ୍ତ କରାଯାଇଛି ।
ମଲ୍ଲୁ ସ୍ୱରାଜୟମ  ୧୯୩୧   ୧୯ ମାର୍ଚ୍ଚ ୨୦୨୨  ଜଣେ ଭାରତୀୟ ରାଜନେତା ମହିଳା କମ୍ୟୁନିଷ୍ଟ ପାର୍ଟି ଅଫ ଇଣ୍ଡିଆ  (ମାର୍କ୍ସବାଦୀ) ଏବଂ ସ୍ୱାଧୀନତା ସଂଗ୍ରାମୀ ଥିଲେ  । ସେ ଏକ ସଶସ୍ତ୍ର ଡାଲାମର ସଦସ୍ୟ ଥିଲେ ଯାହା ତେଲେଙ୍ଗାନା ସଂଗ୍ରାମରେ ଭାଗ ନେଇଥିଲା । ତାଙ୍କର ଆତ୍ମଜୀବନୀ  "ନା ମାଟେ ତୁପାକେ ଟୁଟା"   (ମୋ ଶବ୍ଦ ଏକ ବୁଲେଟ୍) ହାଇଦ୍ରାବାଦ ବୁକ ଟ୍ରଷ୍ଟଦ୍ୱାରା ୨୦୧୯ ମସିହାରେ ପ୍ରକାଶିତ ହୋଇଥିଲା  । ପ୍ରାରମ୍ଭିକ ଜୀବନ ଓ ବୃତ୍ତି ସ୍ୱରାଜମ ୧୯୩୧ ମସିହାରେ ଭୀମିରେଡ୍ଡୀ ରାମିରେଡ୍ଡୀ ଏବଂ ଚୋକକାମାରେ କରବିରାଲା କୋଥାଗୁଡେମର ଏକ ସାମ୍ରାଜ୍ୟ ପରିବାରରେ ଜନ୍ମଗ୍ରହଣ କରିଥିଲେ । ନାଲଗୋଣ୍ଡା ଜିଲ୍ଲା ନିଜାମଙ୍କ ଅଧୀନରେ ହାଇଦ୍ରାବାଦ ରାଜ୍ୟର ଏକ ଅଂଶ ଥିଲା । ୧୦ ବର୍ଷ ବୟସରେ ସେ ନିଜାମଙ୍କ ରଜାକରଙ୍କ ବିରୁଦ୍ଧରେ ଲୋକଙ୍କଦ୍ୱାରା ରାଲି କରେଇବା ଆରମ୍ଭ କରିଥିଲେ । ମଲ୍ଲୁ ସ୍ୱରାଜୟମ ଜମିନ୍ଦାରଙ୍କ ବିରୁଦ୍ଧରେ ଲଢୁଥିବା ଏକ ଡାଲାମର କମାଣ୍ଡର ହୋଇଥିଲେ ଏବଂ ସେହି ସମୟରେ ନିଜ ମୁଣ୍ଡ ପିଛା ୧୦,୦୦୦ ଟଙ୍କା ପୁରସ୍କାର ନେଇଥିଲେ । ତାଙ୍କ ସ୍ୱାମୀ ମଲ୍ଲୁ ଭେଙ୍କଟା ନରସିଂହ ରେଡ୍ଡୀ ଏବଂ ୨୦୦୮ ମସିହାରେ ମୃତ୍ୟୁବରଣ କରିଥିବା ତାଙ୍କ ଭାଇ ଭୀମରେଡ୍ଡୀ ନରସିଂହ ରେଡ୍ଡୀ  (ରାଜ୍ୟରେ କମ୍ୟୁନିଷ୍ଟ ଆନ୍ଦୋଳନର ଉଭୟ ସଦସ୍ୟ) ତାଙ୍କ ଜୀବନରେ ଗଭୀର ପ୍ରଭାବ ପକାଇଥିଲେ  । ପରେ ସେ ସ୍ଥାନୀୟ କୃଷକଙ୍କ କଲ୍ୟାଣ ନିମନ୍ତେ ସକ୍ରିୟ ଭାବରେ ଅଂଶଗ୍ରହଣ କରିଥିଲେ ଏବଂ ଭାରତର କମ୍ୟୁନିଷ୍ଟ ପାର୍ଟିର ମଧ୍ୟ ଜଣେ ପ୍ରମୁଖ ନେତା ଥିଲେ । ସେ ୧୯୭୮ ଏବଂ ୧୯୮୩ ମସିହାରେ ଥୁଙ୍ଗାଥୁର୍ଥୀ ବିଧାନ ସଭା ନିର୍ବାଚନ ମଣ୍ଡଳୀରୁ କମ୍ୟୁନିଷ୍ଟ ପାର୍ଟି ଅଫ ଇଣ୍ଡିଆର ସଦସ୍ୟ ଭାବରେ ମନୋନୀତ ହୋଇଥିଲେ । ବ୍ୟକ୍ତିଗତ ଜୀବନ ଓ ମୃତ୍ୟୁ ସ୍ୱରାଜୟମଙ୍କର ଦୁଇ ପୁଅ ଥିଲେ, ମଲ୍ଲୁ ଗୌତମ ରେଡ୍ଡୀ ଏବଂ ମଲ୍ଲୁ ନାଗାର୍ଜୁନ ରେଡ୍ଡୀ । ତାଙ୍କର ଏକ ଝିଅ କରୁଣା ମଧ୍ୟ ଥିଲେ, ଯିଏ କି ଚିରଞ୍ଜୀବୀଙ୍କ ପ୍ରଜା ରାଜ୍ୟମ ପାର୍ଟିରେ ନାଲଗୋଣ୍ଡା ପାଇଁ ୨୦୦୯ ମସିହାର ନିର୍ବାଚନରେ  ଭାଗ ନେଇଥିଲେ । ସ୍ୱରାଜୟମ ୧୯ ମାର୍ଚ୍ଚ ୨୦୨୨ ମସିହାରେ ୯୧ ବର୍ଷ ବୟସରେ ହାଇଦ୍ରାବାଦରେ ନିଜର ଏକାଧିକ ଅଙ୍ଗ କାମନକରିବା ହେତୁ ମୃତ୍ୟୁ ବରଣ କରିଥିଲେ । ପରେ ଡାକ୍ତରୀ ଅନୁସନ୍ଧାନ ପାଇଁ ତାଙ୍କ ମୃତଦେହକୁ ସରକାରୀ ମେଡିକାଲ କଲେଜ, ନାଲଗୋଣ୍ଡାକୁ ଦାନ କରାଯାଇଛି ।
ତିତାସ ଭୌମିକ ଜଣେ ଭାରତୀୟ ଅଭିନେତ୍ରୀ ଯିଏକି ମୁଖ୍ୟତଃ ବଙ୍ଗଳା କଥାଚିତ୍ର ଏବଂ ଦୂରଦର୍ଶନରେ କାମ କରନ୍ତି । ସେ ବଙ୍ଗଳା ଧାରାବାହିକ ତୋମେ ଆମି ମିଲେରେ କାକୋଲି ଭୂମିକାରେ ଅଭିନୟ ପାଇଁ ଜଣାଶୁଣା । ୨୦୧୧ ମସିହାରେ ସେ ପଗ୍ଲୁ ନାମକ ବଙ୍ଗଳା କଥାଚିତ୍ର ପାଇଁ ମଧ୍ୟ ବେଶ୍ ଜଣଶୁଣା । । ୱିଲିଅମ ସେକ୍ସପିଅରଙ୍କ ଜନ୍ମଦିନକୁ ସ୍ମରଣ କରିବା ପାଇଁ ସେ କଲିକତାଠାରେ ଆୟୋଜିତ ଏକ କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ, ଯେଉଁଠି ସେ ସେକ୍ସପିୟରଙ୍କଦ୍ୱାରା ରଚିତ ଏକ ହାସ୍ୟାତ୍ମକ ନାଟକ ଟାଇମିଂ ଅଫ୍ ଦ ଶ୍ରୁର ଏକ ଦୃଶ୍ୟରେ ଅଭିନୟ କରିଥିଲେ । ସେ ସମଦର୍ଶୀ ଦତ୍ତଙ୍କୁ ୨୦୧୪ ମସିହାରେ ବିବାହ କରିଥିଲେ । ୨୦୧୮ ମସିହାରେ ଉଭୟଙ୍କ ମଧ୍ଯରେ ବିବାହ ବିଚ୍ଛେଦ ଘଟିଥିଲା । ୨୦୧୩ ମସିହାରେ ସେ ବିଗ୍ ବସ୍ ବାଂଲାର ପ୍ରଥମ ସଂସ୍କରଣରେ ଭାଗ ନେଇଥିଲେ ।
ଅନୁରାଧା ଏନ. ନାଏକ ଗୋଆର ସେଣ୍ଟ୍ରାଲ କୋଷ୍ଟାଲ କୃଷି ଅନୁସନ୍ଧାନ ପ୍ରତିଷ୍ଠାନ  ରେ କାର୍ଯ୍ୟ କରୁଥିବା ଜଣେ ଭାରତୀୟ ଅନୁସନ୍ଧାନକାରୀ ଅଟନ୍ତି । ଖୋଲା ଲଙ୍କା ଚାଷ କରିବାରେ ଆଦିବାସୀ ମହିଳାଙ୍କୁ ସହାୟତା କରୁଥିବା କାର୍ଯ୍ୟ ପାଇଁ ସେ ୨୦୧୮ ମସିହାରେ ନାରୀ ଶକ୍ତି ପୁରସ୍କାର ଗ୍ରହଣ କରିଥିଲେ । ପ୍ରାରମ୍ଭିକ ଜୀବନ ଅନୁରାଧା ଏନ. ନାଏକ ଗୋଆରେ ରହି ଗୋଆ ବିଶ୍ୱବିଦ୍ୟାଳୟର ଉଦ୍ଭିଦ ବିଭାଗରେ ଅଧ୍ୟୟନ କରିଥିଲେ । ବୃତ୍ତି ନାୟକ ନ୍ୟାସନାଲ ଇନଷ୍ଟିଚ୍ୟୁଟ ଅଫ ଓସେନୋଗ୍ରାଫି   ଏବଂ ପରେ ଭାରତୀୟ କୃଷି ଅନୁସନ୍ଧାନର କେନ୍ଦ୍ରୀୟ ଉପକୂଳ କୃଷି ଅନୁସନ୍ଧାନ ପ୍ରତିଷ୍ଠାନ  ରେ ଗବେଷକ ଭାବରେ କାର୍ଯ୍ୟ କରିଥିଲେ । ରେ ଥିବାବେଳେ, ସେ କାବୋ ଦେ ରାମା ପରିଦର୍ଶନ କରିବା ସମୟରେ ସୂର୍ଯ୍ୟକିରଣରେ ନାଲି ଖୋଲା ଲଙ୍କାକୁ ଦେଖିଲେ । ଲଙ୍କାର ନାମ ଖୋଲା ଗାଁରୁ ନିଆଯାଇଛି ଏବଂ କେବଳ ମୌସୁମୀ ସମୟରେ କାନାକୋନା ଅଞ୍ଚଳର ପାହାଡ ଉପରେ ଚାଷ କରାଯାଇଥାଏ । ଲଙ୍କା ଚାଷ କରୁଥିବା ଆଦିବାସୀ ମହିଳାମାନେ ପ୍ରଥମେ ନାଏକଙ୍କ ସହ ସେମାନଙ୍କର ବଢୁଥିବା କୌଶଳ ବିଷୟରେ ଆଲୋଚନା କରିବାକୁ ଅନିଚ୍ଛା ପ୍ରକାଶ କରିଥିଲେ, କିନ୍ତୁ ନାଏକ ସେମାନଙ୍କୁ ବୈଜ୍ଞାନିକ ଅନୁସନ୍ଧାନର ମୂଲ୍ୟ ବିଷୟରେ ପ୍ରବର୍ତ୍ତାଇଥିଲେ । ସେ ମହିଳାମାନଙ୍କୁ ଏକ ସମ୍ପ୍ରଦାୟ ସଂଗଠନ, ଖୋଲା କାନାକୋନା ଲଙ୍କା କୃଷକ ସଙ୍ଘ ଗଠନ କରିବାରେ ସାହାଯ୍ୟ କରିଥିଲେ, ଯାହା ବଜାରରେ ଲଙ୍କାକୁ ପ୍ୟାକେଟ ଏବଂ ବିକ୍ରି କରିଥାଏ । ଏହି ସଂଘକୁ ପ୍ଲାଣ୍ଟ ଜେନୋମ ସେଭର୍ କମ୍ୟୁନିଟି ପୁରସ୍କାର ପ୍ରଦାନ କରାଯାଇଥିଲା ଏବଂ ନାଏକ ୨୦୧୮ ମସିହାରେ ନାରୀ ଶକ୍ତି ପୁରସ୍କର ପାଇଥିଲେ । ଜାନୁଆରୀ ୨୦୨୦ ମସିହାରେ, ଖୋଲା ଲଙ୍କାକୁ ଭୌଗୋଳିକ ସୂଚକ ସ୍ଥିତି ଦିଆଯାଇଥିଲା ଏବଂ ଏହାର ଚାଷ କ୍ଷେତ୍ରକୁ ବ୍ୟାପକ କରିବାକୁ ଲକ୍ଷ୍ୟ ରଖାଯାଇଥିବା ପରୀକ୍ଷା ଘୋଷଣା କରାଯାଇଥିଲା, ଯଦିଓ ନାଏକ ଏହାକୁ ସମତଳ ଭୂମିରେ ବୃଦ୍ଧି କରିବାକୁ ଚିନ୍ତା କରିଥିଲେ । ସେ ଅନ୍ୟ ସ୍ଥାନୀୟ ଫସଲ ଯଥା ଆଗାସିଏମ ହାତରୁ ତାଲିଗୋରୁ ହରମାଲ ଲଙ୍କା ଏବଂ ସେଣ୍ଟ ଏଷ୍ଟେଭାମ ଦ୍ୱୀପରୁ ଓକ୍ରା ପ୍ରତି ଅଧିକ ଧ୍ୟାନ ଦେଇଥିଲେ ।
ମାଲଟା ଦକ୍ଷିଣ ଇଉରୋପରେ ଥିବା ଏକ ଦେଶ। ଇତିହାସ ଅତୀତରେ ମାଲ୍ଟା ଉପରେ ଫୋଏନ୍ସିଆନ୍, ରୋମନ୍ ,ମୋରିସ୍ ,ନୋରମନ୍ସ ,ସିସିଲିଆନ୍ସ ,ହମବର୍ଗ ,ସ୍ପେନ୍ ,ଫ୍ରେଞ୍ଚ୍ ,ଏବଂ ଇଂରେଜମାନେ ଆଧିପତ୍ୟ ବିସ୍ତାର କରିଛନ୍ତି । ମାଲ୍ଟା 21 ସେପ୍ଟେମ୍ବର 1964 ଇଂରେଜମାନଙ୍କଠାରୁ ସ୍ୱାଧୀନ ହୋଇଥିଲା । ବ୍ୟୁତ୍ପତ୍ତି ଅଧିକାଂଶ ଲୋକ ମାଲ୍ଟା ଶବ୍ଦର ବ୍ୟୁତ୍ପତ୍ତି ମାଲଟ୍ଟିସ୍ ଭାଷାରୁ ହୋଇଥିବା ଅନୁମାନ କରନ୍ତି । କିଛି ଲୋକଙ୍କ ମତରେ ଗ୍ରୀକ୍ ଶବ୍ଦ ମେଲିଟ୍ରୁ ମାଲ୍ଟା ହୋଇଛି । ଗ୍ରୀକ୍ରେ ମେଲିଟ୍ର ଅର୍ଥ ମିଠା ମଧୁ । ମାଲ୍ଟା ଅତୀତରେ ଇଉରୋପକୁ ମହୁ ଯୋଗଉଥିଲା ସମ୍ଭବତଃ ଏଇ କାରଣରୁ ଏଭଳି ନାମକରଣ କରାଯାଇଥିଲା ।ଅନ୍ୟ ଏକ ମତ ଅନୁସାରେ ମାଲ୍ଟା ଶବ୍ଦର ବ୍ୟୁତ୍ପତ୍ତି ଫେଏନିସିଆନ୍ ଶବ୍ଦ ମଲେଥିରୁ ଆସିଥିବା ଅନୁମାନ କରାଯାଏ । ଫୋଏନସିଆନ୍ ଭାଷାରେ ମାଲେଥିର ଅର୍ଥ ସ୍ୱର୍ଗ । ଭୂଗୋଳ ଧର୍ମ କ୍ୟାଥୋଲିଜମ୍ ମାଲ୍ଟାର ସରକାରୀ ଧର୍ମ । ପ୍ରଶାସନିକ ବିଭାଜନ ଭାଷା ମାଲ୍ଟାରେ ମୁଖ୍ୟତଃ ଇଂରାଜୀ ଏବଂ ମାଲ୍ଟିସ୍ରେ ସରକାରୀ କାର୍ଯ୍ୟ ହୋଇଥାଏ ।
ହାୟାଟସ ହାର୍ନିଆ ରୋଗ ଏକ ପ୍ରକାର ହାର୍ନିଆ   ଯେଉଁଥିରେ ମଧ୍ୟଚ୍ଛଦାର ଏକ ଦୁର୍ବଳ ସ୍ଥାନ ମଧ୍ୟ ଦେଇ ପେଟର ଏକ ଅଙ୍ଗ, ସାଧାରଣତଃ ପାକସ୍ଥଳୀର  ( : ) ଏକ ଅଂଶ ମିଡିଆସ୍ଟାଇନମ  (ଛାତିର ମଧ୍ୟ ଭାଗକୁ)   ମଧ୍ୟକୁ ଚାଲିଯାଏ  । ଏହା ଫଳରେ ଗ୍ୟାସ୍ଟ୍ରୋଫେଜିଆଲ ରିଫ୍ଲକ୍ସ  ( ବା ) ବା ଲାରିଙ୍ଗୋଫାରିଞ୍ଜିଆଲ ରିଫ୍ଲକ୍ସ   ହୁଏ ଯେଉଁଥିରେ ପାଟିର ପୃଷ୍ଠ ଭାଗରେ ଏସିଡ ସ୍ୱାଦ ଅନୁଭବ ହୁଏ ଓ ହାର୍ଟବର୍ନ ବା ଛାତି ଜଳାପୋଡ଼ା   ହୁଏ  । ଖାଦ୍ୟ ଗିଳିବାରେ ଅସୁବିଧା ଓ ଛାତି ଯନ୍ତ୍ରଣା   ମଧ୍ୟ ହୋଇପାରେ । ରୋଗ ଜଟିଳ ହେଲେ ଲୌହ ଅଭାବୀ ଆନିମିଆ  , ଭଲଭ୍ୟୁଲସ ବା ଆନ୍ତ୍ରିକ ଅବରୋଧ ଆଦି ରୋଗ ହୋଇପାରେ । ମୋଟାପଣ ଓ ବାର୍ଦ୍ଧକ୍ୟ ଦ୍ୱୟ ଏହି ରୋଗର ସର୍ବାଧିକ ସଙ୍କଟପ୍ରଦ କାରଣ । ବଡ଼ ଆଘାତ  , ସ୍କୋଲିଓସିସ ଓ କେତେକ ଅପରେଶନ ପରେ ଏହା ଦେଖାଯାଇପାରେ । କେବଳ ପାକସ୍ଥଳୀର ବଡି ହାର୍ନିଆ ହେଲେ ତାହାକୁ ସ୍ଲାଇଡିଙ୍ଗ ହାର୍ନିଆ ଓ ଏସୋଫେଗସ   ପାଖଦେଇ ପେଟର ଅନ୍ୟ ଅଙ୍ଗର ହାର୍ନିଆ ହେଲେ ତାହାକୁ ପାରାଏସୋଫେଜିଆଲ ହାର୍ନିଆ କୁହାଯାଏ । ଏଣ୍ଡୋସ୍କୋପି   ଓ ମେଡିକାଲ ଇମେଜିଙ୍ଗ   ସାହାଯ୍ୟରେ ଏହି ରୋଗ ନିର୍ଣ୍ଣୟ କରାଯାଏ । ଚିନ୍ତାଜନ‌କ ଲକ୍ଷଣ ଥିଲେ, ଚିକିତ୍ସାକୁ ପ୍ରତିରୋଧ ହେଉଥିଲେ ବା ରୋଗୀର ବୟସ ୫୦ ବର୍ଷରୁ ଅଧିକ ହୋଇଥିଲେ ଏଣ୍ଡୋସ୍କୋପି ଆବଶ୍ୟକ ହୁଏ । ଏହି ରୋଗର ଲକ୍ଷଣ ତିନି ଉପାୟରେ ପ୍ରଶମିତ ହୋଇପାରେ, ବିଛଣାର ମୁଣ୍ଡପାଖ ଉଚ୍ଚ କଲେ, ଓଜନ ହ୍ରାସ କଲେ ଓ ଖାଇବା ଅଭ୍ୟାସ ବଦଳେଇଲେ । ଏଚ୨ ବ୍ଲକର  ( 2 ) ବା ପ୍ରୋଟୋନ ପମ୍ପ ଇନହିବିଟର   ଭଳି ଔଷଧ ପ୍ରୟୋଗ କରି ଏସିଡ କମେଇଦେଲେ ଲକ୍ଷଣ ଉପସମ ହୋଇପାରେ କିନ୍ତୁ ଏହାଦ୍ୱାରା ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ  । ଔଷଧରେ ଉନ୍ନତି ନହେଲେ ଲାପାରୋସ୍କୋପିକ ଫଣ୍ଡୋପ୍ଲିକେସନ   ଅପରେଶନ   କରାଯାଏ । ଯୁକ୍ତରାଷ୍ଟ୍ର ଆମେରିକାରେ ପ୍ରାୟ ୧୦ରୁ ୮୦% ଲୋକ ଏହି ରୋଗରେ ଆକ୍ରାନ୍ତ ହୁଅନ୍ତି ।
ବୀରମିତ୍ରପୁର  (କ୍ରମିକ ସଂଖ୍ୟା: ୧୦) ସୁନ୍ଦରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବୀରମିତ୍ରପୁର  (ପୌ), କୁଆଁରମୁଣ୍ଡା ବ୍ଳକ, ନୂଆଗାଁ ବ୍ଳକ ଓ ବିଶ୍ରା ବ୍ଳକର କିଛି ଅଞ୍ଚଳ  । ଗତ ୨୦୧୪ ନିର୍ବାଚନରେ ସମତା କ୍ରାନ୍ତି ଦଳ ପ୍ରାର୍ଥୀ ଜର୍ଜ ତିର୍କୀ ଭାରତୀୟ ଜନତା ପାର୍ଟି ପ୍ରାର୍ଥୀ ଶଙ୍କର ଓରାମଙ୍କଠାରୁ ୧୧୯୪୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ସ୍ୱାଧୀନ ପ୍ରାର୍ଥୀ ଜର୍ଜ ତିର୍କୀ, ଝାଡ଼ଖଣ୍ଡ ମୁକ୍ତି ମୋର୍ଚ୍ଚା ପ୍ରାର୍ଥୀ ନିହାର ସୋରେନଙ୍କଠାରୁ ୨୦,୮୧୧ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୦୯ ମଧ୍ୟରେ ମୋଟ ୯ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଗ୍ରେଗୋରୀ ପାଞ୍ଜି ଅନୁସାରେ ୧୫ ଜାନୁଆରୀ ବର୍ଷର ୧୫ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୫୦ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୫୧ ଦିନ   । ଜନ୍ମ ୧୯୩୨   ପ୍ରମୋଦ ପତି, ଫିଲ୍ମଫେୟାର ପୁରସ୍କାର ସମ୍ମାନିତ ନିର୍ଦ୍ଦେଶକ  (ମୃତ୍ୟୁ: ୨୦ ଜାନୁଆରୀ ୧୯୭୫) ୧୯୩୪   ଭି. ଏସ. ରମାଦେବୀ, ପ୍ରଥମ ମହିଳା ମୁଖ୍ୟ ନିର୍ବାଚନ କମିଶନର  (ମୃତ୍ୟୁ: ୧୭ ଅପ୍ରେଲ ୨୦୧୩) ୧୯୪୨   ରାଜକିଶୋର ମିଶ୍ର, ଓଡ଼ିଆ ସାହିତ୍ୟିକ ୧୯୪୬   ହରପ୍ରସାଦ ଦାସ, କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଲେଖକ ମୃତ୍ୟୁ ୧୯୯୯   ଗୁଲଜାରୀଲାଲ ନନ୍ଦା, ଭାରତର ଭୂତପୂର୍ବ ପ୍ରଧାନମନ୍ତ୍ରୀ  (ଜନ୍ମ: ୪ ଜୁଲାଇ ୧୮୯୮) ୨୦୧୨   କ୍ଷୀରୋଦ ଚନ୍ଦ୍ର ପୋଥାଳ, ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ସାହିତ୍ୟିକ  (ଜନ୍ମ: ୩୦ ଜୁନ ୧୯୩୯) ୨୦୧୨   ହୋମାଇ ବ୍ୟାରାୱାଲା, ଭାରତର ପ୍ରଥମ ମହିଳା ଫଟୋ ଖବରଦାତା  (ଜନ୍ମ: ୯ ଡିସେମ୍ବର ୧୯୧୩) ଘଟଣାବଳୀ ୧୯୬୨   ସୈନିକ ସ୍କୁଲ, ଭୁବନେଶ୍ୱର, ଅସ୍ଥାୟୀ ଭାବେ ଏକ ସରକାରୀ ଭବନରେ ଆରମ୍ଭ ହେଇଥିଲା । ୨୦୦୧   ଉଇକିପିଡ଼ିଆ, ଏକ ଖୋଲା ଜ୍ଞାନକୋଷର ଇଣ୍ଟରନେଟରେ ଆରମ୍ଭ ।
ପ୍ରଫୁଲ୍ଲ କୁମାର ସିଂହଦେଓ ଥିଲେ ଜଣେ ଓଡ଼ିଆ ପ୍ରଛଦପଟ୍ଟ ଗାୟକ । ଆକାଶବାଣୀ କଟକରୁ ମଧ୍ୟ ତାଙ୍କର ଅନେକ ଝୁମର ଗୀତ ପ୍ରଚାରିତ ହୋଇଥିଲା ।
ହର ପଟ୍ଟନାୟକଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର କପାଳ ଲିଖନ ୧୯୯୨ ମସିହାରେ ମୁକ୍ତିଲାଭ କରିଥିଲା । ଅଭିନୟରେ ଓଡ଼ିଆ କଥାଚିତ୍ର  କପାଳ ଲିଖନ ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ଉତ୍ତମ ମହାନ୍ତି ବିଜୟ ମହାନ୍ତି ଅଜିତ ଦାସ ଅପରାଜିତା ମହାନ୍ତି ରେଖା ଜୈନ ହର ପଟ୍ଟନାୟକ ଜୟୀରାମ ସାମଲ ନରେନ୍ଦ୍ର ନାଥ ବେହେରା ରୁନୁ ପରିଜା ଦୁଃଖୀରାମ ସ୍ୱାଇଁ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ପାଦ୍ରା ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ବଦୋଦର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାଦ୍ରା ୨୨.୨୩୯୮ ଉତ୍ତର ଅକ୍ଷାଂଶ ଓ ୭୩.୦୮୪୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଦ୍ରା ସହରର ମୋଟ ଜନସଂଖ୍ୟା ୩୫୯୨୨ ଅଟେ । ସେଥି ମଧ୍ୟରୁ ୫୨.୨୮% ଜଣ ପରୁଷ ହୋଇଥିବା ବେଳେ ୪୭.୭୨% ଜଣ ନାରୀ ଅଟନ୍ତି । ପାଦ୍ରାର ସାକ୍ଷରତା ହାର ୭୬.୭୭% ଅଟେ । ଏହା ଜାତୀୟ ହାରଠାରୁ -୧୧.୯୩% ପ୍ରତିଶତ କମ ଅଟେ । ସେଥିରୁ ୪୨.୫୩% ପ୍ରତିଶତ ପୁରୁଷ ଓ ୩୪.୨୫% ନାରୀ ଅଟନ୍ତି । ୧୦.୬୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ପାଦ୍ରାର ସରକାରୀ ଭାଷା ଅଟେ ।
ଳୋଙ୍ଗଲେଙ୍ଗ  ( :/ /) ଭାରତୀୟ ରାଜ୍ୟ ନାଗାଲାଣ୍ଡର ଏକ ସହର  । ଏହାର ଭୌଗୋଳିକ ଅବସ୍ଥିତି 26.4685  94.8092  ଠାରେ । ଏହା ସମୁଦ୍ରପତ୍ତନଠାରୁ 1066 ମିଟର ଉପରେ ରହିଛି । ସେହି ନାମରେ ଏବେ ନୂତନ କରି ହେଇଥିବା ଜିଲ୍ଲାର ଏହା ମୁଖ୍ୟ ଦପ୍ତର । ଏହା ନିକଟସ୍ଥ ସହର ମୋକୋକଚୁଙ୍ଗ ହେଇଥିବା ବେଳେ ଏଠାରେ ମୁଖ୍ଯତଃ ଫୋମ ଭାଷା ପ୍ରଚଳିତ । ଏଠାକାର ଫୋମ ନାଗାମାନଙ୍କ ମୁଖ୍ୟ ପର୍ବ ମୋନ୍ୟୁ ପାଳିତ ହେଇଥାଏ ।
ଲଭ୍ ୟୁ ପ୍ରିୟା, ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜୟ ସେନ୍ । ଆଶୁତୋଷ ବାରିକ ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ବିବେକ କୁମାର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକା ଅଭିନୟ କରିଥିଲେ ସୋହମ ସିଂହ ଓ ମହିମା ଦାସ । ପୁଷ୍ପା ପଣ୍ଡା, ପ୍ରୀତିରାଜ ଶତପଥୀ, ଗୁଡ୍ଡୁ, ରାଜା, ନିକି, ଜୀବନ ପଣ୍ଡା, ମିତା ଚକ୍ରବର୍ତ୍ତୀ ଆଦି କଳାକାରମାନେ ଏହି କଥାଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୋମହ ସିଂହ ମହିମା ଦାସ ପୁଷ୍ପା ପଣ୍ଡା ପ୍ରୀତିରାଜ ଶତପଥୀ ଗୁଡ୍ଡୁ ରାଜା ନିକି ଜୀବନ ପଣ୍ଡା ମିତା ଚକ୍ରବର୍ତ୍ତୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଶେଷ ଦାସ । ଆଶୁତୋଷ, ତପୁ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ସାନହୁଲା, ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୪୮ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ବାଜି ରାଉତ  (୧୯୨୫-୧୯୩୮) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ  । ସେ ଓଡ଼ିଶାର ଢେଙ୍କାନାଳ ଜିଲ୍ଲାର ନୀଳକଣ୍ଠପୁର ଗାଆଁରେ ଜନ୍ମ ନେଇଥିଲେ । ସେ ହେଉଛନ୍ତି ଭାରତର କନିଷ୍ଠତମ ଶହୀଦ । ପରିବାର ୧୯୨୬ ମସିହା ଅକ୍ଟୋବର ୫ ତାରିଖ ଦିନ ବାଜି ରାଉତ ଢେଙ୍କାନାଳ ଜିଲ୍ଲାର ନିଳକଣ୍ଠପୁର ଗ୍ରାମରେ ଏକ ଗରିବ ଖଣ୍ଡାୟତ ପରିବାରରେ ଜନ୍ମ ଗ୍ରହଣ କରିଥିଲେ । ସେ ପିଲା ବେଳୁ ବାପାଙ୍କୁ ହରାଇ ମା 'ଙ୍କଦ୍ୱାରା ପ୍ରତିପାଳିତ ହେଉଥିଲେ । ପରିବାରରେ ଚାଷବାଷ ସକାଶେ ଜମି ନ ଥିଲା । ମା  ଅନ୍ୟଘରେ ପାଇଟିକରି ତାଙ୍କୁ ପାଳୁଥିଲେ । ହେତୁ ପାଇଲା ପରେ ସେତେବେଳର ଢେଙ୍କାନାଳର ରାଜା ଶଙ୍କର ପ୍ରତାପ ସିଂହଦେଓ ଗରିବମାନଙ୍କ ଉପରେ ଅତ୍ୟାଚାର କରୁଥିବାର ସେ ଅନୁଭବ କରିଥିଲେ । ପରେ ଢେଙ୍କାନାଳର ବୈଷ୍ଣବ ଚରଣ ପଟ୍ଟନାୟକ  (ବୀର ବୈଷ୍ଣବ ନାମରେ ଜଣା) ଯେତେବେଳେ ରାଜାଙ୍କ ବିରୋଧରେ ପ୍ରଜାମଣ୍ଡଳ ଆରମ୍ଭ କଲେ ସେତେବେଳେ ବାଜି ସେହି କୋମଳ ବୟସରେ ସେଥିରେ ଯୋଗ ଦେଇଥିଲେ  । ସେ ଇଂରେଜମାନଙ୍କୁ ଡଙ୍ଗାରେ ନଦୀ ପାରିକରିବାକୁ ମନା କରି ସେମାନଙ୍କ ହାତରେ ଜୀବନ ଦେଇଥିଲେ । ପ୍ରଜାମଣ୍ଡଳ ଆନ୍ଦୋଳନ ଓ ମୃତ୍ୟୁ ଇଂରେଜ ସରକାରଙ୍କ ରାଜତ୍ୱ କାଳରେ ଭାରତବର୍ଷରେ ଅନ୍ୟାନ୍ୟ ରାଜ୍ୟ ଭଳି ଓଡ଼ିଶାରେ ସାଧାରଣ ପ୍ରଜାମାନେ ବିଭିନ୍ନ ଭାବରେ ଶୋଷଣ ଓ ଅତ୍ୟାଚାରିତରେ ଜର୍ଜରିତ ହେଉଥିଲେ । ସେତେବେଳେ ଇଂରେଜ ସରକାର ତାଙ୍କର ଶାସନ ପ୍ରଣାଳୀକୁ ସରଳ କରିବା ଉଦ୍ଦେଶ୍ୟରେ ସମଗ୍ର ଓଡ଼ିଶାକୁ ଦୁଇ ଭାଗରେ ବିଭକ୍ତ କରି ମୋଗଲବନ୍ଦୀ ଏବଂ ଗଡ଼ଜାତ ଅଞ୍ଚଳ ଭାବରେ ନାମିତ କରିଥିଲେ । ମୋଗଲବନ୍ଦୀ ଅଞ୍ଚଳଗୁଡ଼ିକରେ ଜମିଦାରମାନେ ଏବଂ ଗଡଜାତ ଅଞ୍ଚଳମାନଙ୍କରେ ରାଜାମାନେ ଶାସନ ନାମରେ ପ୍ରଜାମାନଙ୍କ ଉପରେ ଅକଥନୀୟ ଅତ୍ୟାଚାର କରୁଥିଲେ । ଏହି ଦୁଇଭାଗ ମଧ୍ୟରୁ ଗଡଜାତ ଅଞ୍ଚଳର ପ୍ରଜାମାନଙ୍କ ଅବସ୍ଥା ଅତ୍ୟନ୍ତ ଶୋଚନୀୟ ହୋଇପଡୁଥିଲା । ଗଡଜାତ ରାଜ୍ୟର ରାଜା ତଥା ପାରିଷାଦବର୍ଗଙ୍କ ଯାବତିୟ ଅନ୍ୟାୟ, ଅତ୍ୟାଚାର, ଶୋଷଣ, ବେଠି, ବେଘାରି, ଯୋରଜବରଦସ୍ତ ଟିକସ ଅସୁଲ, ମନମୁଖିଶାସନ, ମିଥ୍ୟା ମୋକଦ୍ଦମା ପ୍ରଭୁତିରେ ଜର୍ଜରିତ ହେଉଥିଲେ ଗଡଜାତବାସୀ । ସମୟେ ସମୟେ ଗଡଜାତ ଅଞ୍ଚଳରେ ଏହି ଶୋଷଣ କଷଣରେ ଫଳସ୍ୱରୁପ ପୁଞ୍ଜୀଭୁତ ଅସନ୍ତୋଷ କ୍ରମଶଃ ବୃଦ୍ଧି ପାଇ ବିସ୍ପୋରଣର ରୁପ ଧାରଣ କରୁଥିଲା, କିନ୍ତୁ ଇଂରେଜ ସରକାର ତାହାକୁ କଳେବଳେ କୌଶଳେ ଦମନ କରୁଥିଲେ । ଏହିସବୁ ଗଡଜାତ ଆନ୍ଦୋଳନ ସେତେବେଳେ ସମଗ୍ର ଭାରତବର୍ଷରେ ଆଲୋଡନ ସୃଷ୍ଟି କରିଥିଲା । ୧୯୩୮ ମସିହା ଅକ୍ଟୋବର ମାସ ୧୧ ତାରିଖ ଅନ୍ଧାରିଆ ରାତିରେ ପ୍ରଜାମଣ୍ଡଳର କେତେଜଣ ସ୍ୱେଚ୍ଛାସେବୀଙ୍କ ସହ ବ୍ରାହ୍ମଣୀ ନଦୀ ଘାଟରେ ଡଙ୍ଗା ଜଗି ରହିଥିଲେ ବାଳକ ବାଜି ରାଉତ । ସେ ପ୍ରଜାମଣ୍ଡଳର ସିପାହୀ ସାଜିଛନ୍ତି । ଘାଟ ଡଙ୍ଗା ଜଗିବା ସେଦିନ ତାଙ୍କର ପାଳିଥିଲା । କାରଣ ପ୍ରଜାମଣ୍ଡଳର ହୁକୁମ ଥିଲା, ନଦୀଘାଟରୁ ଦୁରରେ ଡଙ୍ଗା ଲୁଚେଇ ରଖିବ, ଗୋରା ଫଉଜମାନେ ଯେପରି ନଦୀ ପାର ନହୁଅନ୍ତି, ସେମାନଙ୍କ ଗତିବିଧି ଉପରେ ନଜର ରଖି କ୍ୟାମ୍ପକୁ ଖବର ଦେବ, ଆଉ ପ୍ରଜାମଣ୍ଡଳର ସାଥୀଙ୍କୁ ନିରାପଦରେ ପାରି କରାଇବ । ଆଶଙ୍କାକୁ ସତ କରି ପୋଲିସମାନେ ପ୍ରଜା ମଣ୍ଡଳ ଆନ୍ଦୋଳନ ଦମନ କରିବାକୁ ଆସିଲେ । ମାତ୍ର ସେମାନଙ୍କ ଆଦେଶ ସତ୍ତ୍ୱେ ବାଜି ରାଉତ ଘାଟରୁ ଡ଼ଙ୍ଗା ଫିଟାଇଲେ ନାହିଁ । ପୋଲିସର ଧମକ ଚମକ ସତ୍ତ୍ୱେ କିଛି ଲାଭ ନହେବାରୁ, ସେମାନେ ତାଙ୍କୁ ସେଇଠି ଗୁଳି କରି ହତ୍ୟା କଲେ । ବାଜି ରାଉତଙ୍କ ଚିତ୍କାରରେ ସେତେବେଳକୁ ଅନେକ ଲୋକ ଆସିଯାଇଥିଲେ । ସେମାନେ ଡଙ୍ଗା ବାନ୍ଧି ପକାଇ ରଖିଲେ । ପୋଲିସମାନେ ଆଉ କିଛି ନକରି ଛୁରୀରେ ଡଙ୍ଗା ଦଉଡି କାଟି ମଝି ନଈକୁ ଡଙ୍ଗା ବୋହିନେଲେ । ଡଙ୍ଗା ମଝି ନଈରେ ଥିବା ବେଳେ ସେମାନେ କୂଳରେ ଥିବା ଲୋକଙ୍କୁ ଗୁଳି ଚାଳନା କଲେ । ସେଇଠି ଟଳି ପଡିଲେ ନିଳକଣ୍ଠପୁର ଗାଁର ଆଉ କେତେ ଜଣ - ହୁରୁଷି, ରଘୁ, ଗୁର, ନଟ, ଲକ୍ଷମଣ ଓ ଫଗୁ । ଦେଶ ପାଇଁ ଛୁଆ ବଡ଼ ମିଶି ସାତ ଜଣ ଶହିଦ ହୋଇଗଲେ । ନିଳକଣ୍ଠପୁର ଗୁଳିକାଣ୍ଡର ପରଦିନ ଅର୍ଥାତ୍ ୧୯୩୮ ମସିହା ଅକ୍ଟୋବର ମାସ ୧୨ ତାରିଖ ଦିନ ଦେଶ ପାଇଁ ପ୍ରାଣବଳି ଦେଇଥିବା ସାତଜଣ ବୀରଙ୍କର ପାର୍ଥିବ ଶରୀରକୁ କଟକ ଆଣି ବିରାଟ ପଟୁଆର ହେଲା । ଶେଷରେ ଆଜିର ଖାନ୍ନଗର ମଶାଣିରେ ଗୋଟିଏ ଚିତାରେ ସେମାନଙ୍କୁ ଦାହ କରାଗଲା ।
ପ୍ୟାରୀ ଖାକା  (ଜନ୍ମ ୧୮ ମଇ ୧୯୯୭) ଜଣେ ଭାରତୀୟ ମହିଳା ଆନ୍ତର୍ଜାତୀୟ ଫୁଟ୍‌ବଲ୍ ଖେଳାଳି ଯେ ରାଇଜିଂ କ୍ଲବ୍ ଓ ଭାରତୀୟ ମହିଳା ଜାତୀୟ ଦଳ ତରଫରୁ ଫର୍‌ୱାର୍ଡ ଭାବେ ଖେଳନ୍ତି  । ଜୀବନ ଜାଜା ୧୯ ବର୍ଷରୁ କମ୍ ଭାରତୀୟ ଦଳରେ ଖେଳିସାରିବା ପରେ ୨୦୧୫ରେ ସିନିଅର୍ ଦଳ ପାଇଁ ୨୦୧୫ରେ ଖେଳିଥିଲେ । ସେ ସେହିବର୍ଷ ଏଆଇଏଫ୍ଏଫ୍‌ ଉଦୀୟମାନ ମହିଳା ଫୁଟ୍‌ବଲ୍ ଖେଳାଳି ଭାବେ ସମ୍ମାନିତ ହୋଇଥିଲେ । ୨୦୧୬ ଦକ୍ଷିଣ ଏସୀୟ ପ୍ରତିଯୋଗିତା, ସିଲଂରେ ସ୍ୱର୍ଣ୍ଣ ଜିତିଥିବା ଭାରତୀୟ ଦଳର ସେ ସଦସ୍ୟ ଥିଲେ । କ୍ଲବ୍ ଜୀବନ ଖାକା ଓଡ଼ିଶାର କୁଅଁରମୁଣ୍ଡାରେ ଥିବା କ୍ଲବ୍‌ରେ ନିଜ ଫୁଟ୍‌ବଲ୍ ଜୀବନ ଆରମ୍ଭ କରିଥିଲେ । ସେ ୨୦୧୬-୧୭ରେ ଭାରତୀୟ ମହିଳା ଲିଗ୍‌ର ପ୍ରଥମ ସିଜିନ୍ ଖେଳିବା ପାଇଁ ରାଇଜିଂ ଷ୍ଟୁଡ଼େଣ୍ଟ୍ ସ‌ହ ଚୁକ୍ତି କରିଥିଲେ । ସେ ପ୍ରାରମ୍ଭିକ ପର୍ଯ୍ୟାୟରେ ୧୪ଟି ଗୋଲ୍ ଓ ଶେଷ ପର୍ଯ୍ୟୟରେ ୪ଟି ଗୋଲ୍ ଦେଇଥିଲେ । ଫାଇନାଲ୍‌ରେ ତାଙ୍କ ଦଳ ଇଷ୍ଟର୍ଣ୍ଣ ସ୍ପୋର୍ଟିଂ ୟୁନିଅନଠାରୁ ହାରିଯାଇଥିଲା ।
ଚିକେନ ପକୋଡ଼ା କୁକୁଡ଼ା ମାଂସରୁ ତିଆରି ଏକ ଭାରତୀୟ ଆମିଷ ଖାଦ୍ୟ । ଏହାକୁ ଭାରତର ବିଭିନ୍ନ ଅଞ୍ଚଳରେ ଜଳଖିଆ ଭାବେ ଖିଆଯାଇଯାଏ । ଏହାକୁ ତିଆରି କରିବା ପାଇଁ ଚିକେନକୁ ଛୋଟ ଟୁକୁଡ଼ା କରି କାଟି ଏଥିରେ ମକାଗୁଣ୍ଡ, କଟା ପିଆଜ, କଟା ଲଙ୍କା, ଅଦା ଓ ରସୁଣ ବଟା, ଲୁଣ, ଲେମ୍ବୁ ରସ, ଲଙ୍କା ଗୁଣ୍ଡ, ଭିନେଗାର ଓ ଅନ୍ୟାନ୍ୟ ମସଲା ମିଶାଇ ଏକ ମିଶ୍ରଣ ପ୍ରସ୍ତୁତ କରାଯାଇଥାଏ । ଏହି ମିଶ୍ରଣକୁ ହାତରେ ଚାପି ଗରମ ତେଲରେ ଛାଣାଇ ଗରମ ଗରମ ପରଷା ଯାଏ ।
ବାଲିପାଟଣା ଖୋର୍ଦ୍ଧା ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ ଥିଲା । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ଥିଲା: ବାଲିଅନ୍ତା ବ୍ଳକ ଓ ବାଲିପାଟଣା ବ୍ଳକ । ଏହି ନିର୍ବାଚନ ମଣ୍ଡଳୀ ୧୯୬୧ ମସିହରେ ଗଠିତ ହୋଇଥିଲା ଏବଂ ୨୦୦୪ ମସିହାରେ ଏହି ନିର୍ବାଚନ ମଣ୍ଡଳୀରେ ଶେଷଥର ପାଇଁ ବିଧାନ ସଭା ନିର୍ବାଚନ ଅନୁଷ୍ଠିତ ହୋଇଥିଲା । ଏହାପରେ ଏହି ନିର୍ବାଚନ ମଣ୍ଡଳୀର ନାମ ପରିବର୍ତ୍ତନ କରାଯାଇ ଜୟଦେବ ବିଧାନ ସଭା ନିର୍ବାଚନ ମଣ୍ଡଳୀ ରଖାଯାଇଥିଲା ।
ଖାସି ମାଂସ ତରକାରୀ ଏକ ଭାରତୀୟ ଖାଦ୍ୟ (ତରକାରୀ) ଯାହାକି ଛେଳି (ଖାସି) ମାଂସରୁ ପ୍ରସ୍ତୁତ ହୋଇଥାଏ  । ଖାସି ମାଂସ ତରକାରୀକୁ ପ୍ରେସର କୁକରରେ ମଧ୍ୟ ପ୍ରସ୍ତୁତ କରାଯାଇ ପାରିବ । ଏହାକୁ ଭାତ ସ‌ହିତ ପରସା ଯାଇଥାଏ ।
ଆପାଟୋଡନ ଏକ ସନ୍ଦେହପୂର୍ଣ୍ଣ ଡାଇନୋସର ପ୍ରଜାତି ଯାହାକି ବୋଧହୁଏ ଆଉ କିଛି ନୁହଁ ବରଂ ଏଲୋସରସ ସହ ସମାନ । ଏହାର ଆବିଷ୍କାରକ ମାର୍ଶ ପ୍ରଥମେ ଭାବିଥିଲେ ଯେ ଏହା ମେସୋଜୋ‍ଇକ ଯୁଗର କୌଣସି ଘୁଷୁରୀର ଦାନ୍ତ ଓ ମାଢି, କିନ୍ତୁ ତାହା ପ୍ରକୃତରେ ଘଷିଆ ହୋ‍ଇଯାଇଥିବା ମେରୁହାଡ ଥିଲା । ଜୀବାଶ୍ମଟି ବୋଧହୁଏ ରକି ପର୍ବତ ଶ୍ରେଣୀର ମରିସନ୍ ଶିଳା ସଂରଚନାରୁ ଆନୀତ । ବାଉର  (୧୮୯୦)ଙ୍କ ଅନୁସାରେ ମାର୍ଶ ମେରୁହାଡର ଅଂଶବିଶେଷକୁ ଘୁଷୁରୀର ଦାନ୍ତ ବୋଲି ଭୁଲରେ ଭାବିଥିଲେ  । ମିଳିଥିବା ଜୀବାଶ୍ମଟି ଗୋଟେ ଡାଇନୋସର ଚିହ୍ନଟ କରିବା ପାଇଁ ଯଥେଷ୍ଟ ନୁହଁ କିନ୍ତୁ କିଛି ଲେଖକ ଯଥା ଜର୍ଜ ଓଲ୍‌ସେଭସ୍କିଙ୍କ ମତରେ ଏହା ବୋଧେ ଏଲୋସରସ ଫ୍ରାଜିଲିସ୍ର ଜୀବାଶ୍ମ । ଆପାଟୋଡନ ନାମଟି ଗ୍ରୀକ୍‌ରୁ ଗଠିତ: ଆପାଟେ  ( -ଛଳ) ଓ ଓଡୋନ୍ସ   -ଦାନ୍ତ  । ଏହା ଜୀବାଶ୍ମର ପ୍ରଥମେ ଦାନ୍ତ ବୋଲି ହୋଇଥିବା ଭୁଲ ନିର୍ଦ୍ଧାରଣ ସନ୍ଦର୍ଭରେ ।
ଡେସଭେନଲାଫାକ୍ସିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ପ୍ରିଟିସ୍କ/ ) ଏକ ଔଷଧ ଯାହା ପ୍ରମୁଖ ଅବସାଦ ବେମାରୀର ଚିକିତ୍ସାରେ ବ୍ୟବ‌ହୃତ ହୁଏ  । ଏହି ଔଷଧ ଯୋଗୁ ଆଠ ସପ୍ତାହ ପର୍ଯ୍ୟନ୍ତ ଉପକାର ମିଳିବା ସପକ୍ଷରେ ପ୍ରମାଣ ମିଳିଛି । ଭେନଲାଫାକ୍ସିନ ଅପେକ୍ଷା ଏହା କମ୍ ପ୍ରଭାବଶାଳୀ । ଏହାକୁ ପାଟିରେ ଦିଆଯାଏ । ଡେସଭେନଲାଫାକ୍ସିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ଓଜନିଆ, ନିଦ୍ରା ସମସ୍ୟା  , ଅଧିକ ଝାଳ ବୋହିବା, କାଷ୍ଠକାଠିନ୍ୟ, ନିଦ୍ରାଳୁ ଭାବ, ଉଦ୍‌ବେଗ ଓ ଯୌନ ସମସ୍ୟା ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ଆତ୍ମହତ୍ୟା ପ୍ରବଣ ବିଶେଷତଃ ୨୬ ବର୍ଷ ବୟସରୁ କମ୍ ଥିଲେ, ସେରୋଟୋନିନ ସିଣ୍ଡ୍ରୋମ, ରକ୍ତସ୍ରାବ, ମାନିଆ   ଓ ଉଚ୍ଚ ରକ୍ତଚାପ ହୋଇପାରେ । ଔଷଧ ନେବାର ମାତ୍ରା ଶୀଘ୍ର କମେଇଦେଲେ ଉଇଥଡ୍ରଆଲ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ଏହା ସେରୋଟୋନିନ-ନରଏପିନେଫ୍ରିନ ରିଅପଟେକ ଇନହିବିଟର   ଶ୍ରେଣୀର ଏହା ଅବସାଦରୋଧୀ   ଔଷଧ । ସନ ୨୦୦୮ରେ ପେଟେଣ୍ଟ ହେବା ପରେ ସନ ୧୯୯୬ରେ ଡାକ୍ତରୀ ବ୍ୟବ‌ହାର ନିମନ୍ତେ ଡେସଭେନଲାଫାକ୍ସିନ ଯୁକ୍ତରାଷ୍ଟ୍ରରେ ଡେସଭେନଲାଫାକ୍ସିନ ସ୍ୱୀକୃତ ହୋଇଥିଲା । ସନ ୨୦୦୯ରେ ୟୁରୋପରେ ଏହା ମନା କରାଯାଇଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨୫.୨୦ ଆମେରିକୀୟ ଡଲାର ଥିଲା । ସନ ୨୦୧୬ରେ ଏହାର ଏକ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୨୭୨ତମ ସ୍ଥାନରେ ଥିଲା ।
ରାମ ପ୍ରସାଦ ମିଶ୍ର  (୨୯ ସେପ୍ଟେମ୍ବର ୧୯୨୦ - ୨୦ ଜୁଲାଇ ୨୦୧୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୭୪ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଣ୍ଟାବାଞ୍ଝି ଓ ଲୋଇସିଂହା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ, ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ବୁର୍ଲା ମେଡିକାଲ୍ କଲେଜ ଓ ହସ୍ପିଟାଲର ପ୍ରତିଷ୍ଠାତଙ୍କ ମଧ୍ୟରୁ ଜଣେ ଥିଲେ । ଜନ୍ମ, ପରିବାର ଓ ଶିକ୍ଷା ରାମ ପ୍ରସାଦ ମିଶ୍ର ୧୯୨୦ ମସିହାର ସେପ୍ଟେମ୍ବର ୨୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କପିଳେଶ୍ୱର ମିଶ୍ର ଏବଂ ପତ୍ନୀଙ୍କ ନାମ ବିଷ୍ଣୁପ୍ରିୟା ମିଶ୍ର । ରାଜନୈତିକ ଜୀବନ ରାମ ପ୍ରସାଦ ମିଶ୍ର ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଗଣତନ୍ତ୍ର ପରିଷଦ, ସ୍ୱତନ୍ତ୍ର ପାର୍ଟି ଓ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୧୯୫୯ରୁ ୧୯୬୧, ୧୯୬୫ରୁ ୧୯୬୭ ଓ ୧୯୭୭ ମସିହାରୁ ୧୯୮୦ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ରାମ ପ୍ରସାଦ ମିଶ୍ର ୨୦୧୪ ମସିହାର ଜୁଲାଇ ୨୦ ତାରିଖରେ ୯୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଇଣ୍ଡିଆନ ପ୍ରିମିଅର ଲିଗ  (ଆଇ ପି ଏଲ) ଭାରତର ଏକ ଟ୍ୱେଣ୍ଟି୨୦ ପେସାଦାର କ୍ରିକେଟ ଚାମ୍ପିଅନସିପ ଲିଗ  । ପ୍ରଥମ ଆଇ ପି ଏଲ ୨୦୦୮ ମସିହା ଏପ୍ରିଲ୍ ୧୮ ତାରିଖରେ ଆରମ୍ଭ ହୋଇଥିଲା ଏବଂ ପ୍ରଥମ ମ୍ୟାଚ୍ ବାଙ୍ଗାଲୋରର ଏମ୍.ଚିନ୍ନାସ୍ୱାମୀ ଷ୍ଟାଡିୟମରେ ଖେଳାଯାଇଥିଲା
ମା ୧୯୫୮ ମସିହାରେ ମୁକ୍ତିଲାଭ କରିଥିବା ନିତାଇ ପାଲିତଙ୍କ ନିର୍ଦ୍ଦେଶନାରେ ନିର୍ମିତ ଏକ ଓଡ଼ିଆ କଥାଚିତ୍ର । ଏହାର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଭୁବନେଶ୍ୱର ମିଶ୍ର ।
ଗ୍ରେଗୋରୀ ପାଞ୍ଜି ଅନୁସାରେ ୧୦ ମାର୍ଚ୍ଚ ବର୍ଷର ୬୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୭୦ତମ  । ବର୍ଷ ଶେଷ ହେବା ପାଇଁ ଆଉ ୨୯୬ ଦିନ ବାକି ଅଛି ।
ନରସିଂହ ସେଣ ଷୋଡଶ ଶତାବ୍ଦୀର ଅନ୍ୟତମ କବି  ପରିମଳ କାବ୍ୟ ତାଙ୍କର ଶ୍ରେଷ୍ଠ କୃତି  ଏହା ବ୍ୟତୀତ ସେ ଢେଗ ମାଳିକ ନାମରେ ଏକ କ୍ଷୁଦ୍ର ମାଳିକା ରଚନା କରିଥିବାର ଜଣାଯାଏ । ନରସିଂହ ରାଜା ପ୍ରତାପରୁଦ୍ର ଦେବଙ୍କ ରାଜସଭାର ପଣ୍ଡିତ ଥିଲେ । ତାଙ୍କ ପିତାଙ୍କ ନାମ ତପନ ସେଣ ଏବଂ ପିତାମହ ଉମାପତି  ନରସିଂହଙ୍କ ପୁତ୍ର ବିଶ୍ୱନାଥ ପଥ୍ୟାପଥ୍ୟବିନିଶ୍ଚୟ ନାମକ ଏକ ଆୟୁର୍ବେଦ ଗ୍ରନ୍ଥ ସଂସ୍କୃତରେ ଲେଖିଥିଲେ
ବାରିପଦା ମୟୂରଭଞ୍ଜ ଜିଲ୍ଲାର ସଦର ମହକୁମା ଓ ଏକ ପ୍ରମୁଖ ସହର । ବାରିପଦା ନିକଟରେ ଥିବା ଶିମିଳିପାଳଠାରେ ବନ୍ୟଜନ୍ତୁ ଅଭୟାରଣ୍ୟ ଅଛି । ଏହି ସହରରେ ପୁରାତନ ମନ୍ଦିରସବୁ ଅଛି ଓ ଏହା ଜଙ୍ଗଲ, ସବୁଜିମା ଆଦିରେ ଭରା । ଇତିହାସ ୧୯୦୫ ଜୁଲାଇ ୧ ତାରିଖରେ ବାରିପଦା ପୌର ପରିଷଦ ତତ୍କାଳୀନ ମହାରାଜା ଶ୍ରୀରାମ ଚନ୍ଦ୍ର ଭଞ୍ଜଦେଓଙ୍କଦ୍ୱାରା ପ୍ରତିଷ୍ଠା ହୋଇଥିଲା । ୧୯୨୨ ମସିହା ପର୍ଯ୍ୟନ୍ତ ମୟୂରଭଞ୍ଜ ପୌରପରିଷଦ ରେଗୁଲେଶନ ଆକ୍ଟ ବଳରେ ଚାଲିଥିବା ବେଳେ ୧୯୨୨ରେ ବିହାର-ଓଡ଼ିଶା ମ୍ୟୁନିସିପାଲିଟି ଆକ୍ଟ ପ୍ରଚଳିତ ହୋଇଥିଲା । ମୟୂରଭଞ୍ଜ ପୌର ପରିଷଦରେ ଗୋପବନ୍ଧୁ ଦାସ ଉପାଧ୍ୟକ୍ଷ ଭାବେ କାର୍ଯ୍ୟ କରିଥିଲେ । ବାରିପଦା ପୂର୍ବରୁ ଭଂଜ ରାଜବଂଶର ରାଜଧାନୀ ଥିଲା । ମୟୂରଭଞ୍ଜର ଭୁତପୁର୍ବ ରାଜା ମହାରାଜା କୃଷ୍ଣ ଚନ୍ଦ୍ର ଭଂଜଦେଓ ଓଡ଼ିଶାରେ ପ୍ରଥମ ଟ୍ରେନ ପ୍ରଣାଳି ଆରମ୍ଭ କରିଥିଲେ। ବାରିପଦାରେ ଥିବା ଏମ୍. ପି. ସି. ବିଶ୍ୱବିଦ୍ୟାଳୟ ଏବଂ ଏମ୍. କେ. ସି. ଉଚ୍ଚ ବିଦ୍ୟାଳୟ ଏହି ବଂଶର ଶାସନ ଅଧିନରେ ବନା ଯାଇଥିଲା। ଭୌଗଳିକ ଅବସ୍ଥାନ ଏହାର ଅବସ୍ଥାନ 21.94  86.72    / 21.94; 86.72 । ବାରିପଦା ଓଡ଼ିଶାର ପୂର୍ବରେ ଅବସ୍ଥିତ । ଏହା ୨୧ ୯୪`ଉତ୍ତର, ୮୬ ୭୨` ପୁର୍ବରେ ଅଛି । ସମୁଦ୍ର ପତନରୁ ଏହାର ଉଚ୍ଚତା ୩୬ ମିଟର  ୧୧୮ ଫୁଟ  । ଲୋକଗଣନା ୨୦୦୧ ଜଣଗଣନା ଅନୁସାରେ, ବାରିପଦାର ଲୋକସଂଖ୍ୟା ୯୪,୯୪୭ । ପୁରୁଷ ୫୩% ଆଉ ମହିଳା ୪୭% । ବାରିପଦାର ପଢୁଆ ହାର ୭୭%, ଯାହାକି ଜାତୀୟ ସାକ୍ଷରତା ହାର ୫୯.୫%ରୁ ବେଶି, ୮୭% ପୁରୁଷ, ୬୫% ମହିଳା । ଲୋକସଖ୍ୟାର ୧୧% ଛ ବର୍ଷରୁ କମ । ଗମନା ଗମନ ଓଡ଼ିଶାରେ, ରେଳ ଯାତାୟତରେ ବାରିପଦା ପ୍ରଥମ । ସେତେବେଳର ରାଜା ଏଚ.ଏଚ. ମହାରାଜା କୃଷ୍ଣ ଚନ୍ଦ୍ର ଭଞ୍ଜଦେବ ବାରିପଦାକୁ ନେରୋଗଜ ରେଳଦ୍ୱାରା ହାଓଡ଼ା-ଚେନ୍ନାଇ ପଥକୁ ସଂଯୋଗ କରିଥିଲେ । ଓଡ଼ିଶାରେ ପ୍ରଥମ ବିମାନ ବନ୍ଦର ରାସଗୋବିନ୍ଦପୁର (ସହରରୁ ୬୦ କିଲୋମିଟର) ଏବଂ ରାଜାବସା  (ସହରରୁ ୧୬ କିଲୋମିଟର)ରେ ବନା ଯାଇଥିଲା  । ଏହି ବିମାନ ବନ୍ଦରରେ 2 କିଲୋମିଟର ବିମାନ ଦୌଡପଥ ଅଛି ଏବଂ ଏଯାହିଁ ଓଡ଼ିଶାରେ ଉପସ୍ଥିତ । ବିଶ୍ୱ ଯୁଦ୍ଧ ୨ ସମୟରେ ଏହି ବିମାନ ବନ୍ଦରର ନିର୍ମାଣ କରା ଯାଇଥିଲା । ଚଳଣି ବାରିପଦା ଛଉ ନାଚ ପାଇଁ ବିଶ୍ୱ ପ୍ରସିଦ୍ଧ । ଚୈତ୍ର ପର୍ବ ଅପ୍ରେଲ ମଝିରେ ପାଳନ କରାଯାଏ, ଯାହା ସେଠିକାର ଦକ୍ଷତା ଦର୍ଶାଇଥାଏ । ଉତ୍ତରସାଇ ଓ ଦକ୍ଷିଣସାଇ ଦୁଇଟି ଯାହା ଛଉ ନାଚ ପ୍ରଦର୍ଶନ କରିଥାନ୍ତି । ମୁଢ଼ି ପାଇଁ ବାରିପଦା ଓଡ଼ିଶା ପ୍ରସିଦ୍ଧ । ପର୍ଯ୍ୟଟନ ଏଠାରେ ରଥଯାତ୍ରା ଏକ ବଡ଼ ପର୍ବ ଏବଂ ଏଇଟା ବହୁ ପ୍ରସିଦ୍ଧ । ଏହା ପୁରୀର ରଥଯାତ୍ରା ପରେ ଓଡ଼ିଶାର ଦ୍ୱିତୀୟ ବଡ଼ ରଥଯାତ୍ରା । ଏହି କାରଣରୁ ବାରିପଦାକୁ ଦ୍ୱିତୀୟ ଶ୍ରୀକ୍ଷେତ୍ର ବି କହନ୍ତି । ତିନୋଟି ରଥ ଗୁଡିକୁ ଜଗନ୍ନାଥ ମନ୍ଦିରରୁ ମାଉସି ମାଁ ମନ୍ଦିର ଯାଏଁ ଟଣା ଯାଏ । ମାଁ ସୁଭଦ୍ରାଙ୍କ ରଥ କେବଳ ମହିଳାମାନେ ଟାଣନ୍ତି । ବାରିପଦାରେ ରଥଯାତ୍ରା ପୁରୀର ରଥଯାତ୍ରାର ଗୋଟିଏ ଦିନ ପରେ ଆରମ୍ଭ ହୁଏ। ମାଁ ଅମ୍ବିକା ମନ୍ଦିର, ଯେଉଁଠି ମାଁ ଅମ୍ବିକା ପୂଜା ପାଆନ୍ତି, ବଡ଼ବଜାରରେ ଉପସ୍ଥିତ ଏବଂ ଲୋକେ ବହୁ ସଂଖ୍ୟାରେ ପ୍ରତିଦିନ ଦର୍ଶନ ପାଇଁ ଯାଆନ୍ତି । ଏହି ମନ୍ଦିର ବାରିପଦା ବସ ସ୍ଟେଂଡରୁ ଏକ କିଲୋମିଟର ପାଖା-ପାଖି ଦୁର ହେବ । ଶିକ୍ଷା ବାରିପଦାର ତକତପୁର ଉତ୍ତର ଓଡ଼ିଶା ବିଶ୍ୱବିଦ୍ୟାଳୟ ଅବସ୍ଥିତ । ଏଠାରେ ମଧ୍ୟ ମହାରାଜା ପୂର୍ଣ୍ଣଚନ୍ଦ୍ର ମହାବିଦ୍ୟାଳୟ ଓ ମହାରାଜା ପୂର୍ଣ୍ଣଚନ୍ଦ୍ର ସ୍ୱୟଂଶାସିତ ମହାବିଦ୍ୟାଳୟ ଅବସ୍ଥିତ । ସବୁଠୁ ପୁରାତନ ବିଦ୍ୟଳୟ ହେଉଛି ମହାରାଜା କୃଷ୍ଣଚନ୍ଦ୍ର ହାଇସ୍କୁଲ ୧୮୮୯  । ଏଠାରେ କେନ୍ଦ୍ରୀୟ ବିଦ୍ୟାଳୟ ମଧ୍ୟ ଅଛି ,କେନ୍ଦ୍ରୀୟ ବିଦ୍ୟାଳୟ, ଲକ୍ଷ୍ମିପୋଷି ଏବଂ କେନ୍ଦ୍ରୀୟ ବିଦ୍ୟାଳୟ, ମୁର୍ଗାବାଡି, ବାରିପଦା । ଏଇଠି ଥିବା ଅନ୍ୟ ବିଦ୍ୟାଳୟ ଗୁଡ଼ିକ ହେଲା ସେନ୍ଟ ଏନ୍ନି କୋଂଭେନ୍ଟ ବିଦ୍ୟାଳୟ, ସ୍ଟେସନ ବଜାର; ସେନ୍ଟ ମେରି କୋଂଭେନ୍ଟ ବିଦ୍ୟାଳୟ, ଲକ୍ଷ୍ମିପୋସି, ପୋଲିସ ଲାଇନ ବିଦ୍ୟାଳୟ, ପାୱେଲ ବିଦ୍ୟାଳୟ ଏବଂ ଭଞ୍ଜପୁର ଉଚ୍ଚ ବିଦ୍ୟାଳୟ । ଏଇଠି ମୟୂରଭଞ୍ଜ ଆଇନ କଲେଜ, ତକତ୍ ପୁର ମଧ୍ୟ ଅଛି ।
କାର୍ତ୍ତିକେଶ୍ୱର ପାତ୍ର  (୫ ମଇ ୧୯୪୧ - ୫ ଅକ୍ଟୋବର ୨୦୨୦) ଜଣେ ଭାରତୀୟ ରାଜନୀତିଜ୍ଞ ଏବଂ ସାହିତ୍ୟିକ ଥିଲେ  । ସେ ୧୦ମ ଲୋକ ସଭାରେ ଭାରତର ସଂସଦର ତଳ ସଦନ ଲୋକ ସଭାକୁ ନିର୍ବାଚିତ ହୋଇଥିଲେ । ପୂର୍ବରୁ ସେ ୧୯୭୧, ୧୯୭୪ ଓ ୧୯୮୦ ମସିହାରେ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କାର୍ତ୍ତିକେଶ୍ୱର ପାତ୍ର ୫ ମଇ ୧୯୪୧ରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଭଗବାନ ଚନ୍ଦ୍ର ପାତ୍ର । ସେ ଉମାରାଣୀ ପାତ୍ରଙ୍କୁ ବିବାହ କରିଥିଲେ । ଶ୍ରୀ ପାତ୍ର ଓଡ଼ିଶାରେ ସ୍ନାତକୋତ୍ତର କରିବାପରେ ଡକ୍ଟରେଟ କରିଥିଲେ । ରାଜନୈତିକ ଜୀବନ କାର୍ତ୍ତିକେଶ୍ୱର ଶିକ୍ଷକତାରୁ ନିଜ ବୃତ୍ତି ଆରମ୍ଭ କରିଥିଲେ । ୧୯୬୭ ମସିହାରେ ଭୋଗରାଇ ପଞ୍ଚାୟତ ସମିତିର ଅଧକ୍ଷ ଭାବରେ ନିର୍ବାଚିତ ହୋଇଥିଲେ । ଏହାପରେ ସେ ୧୯୭୧ ମସିହାରେ କଂଗ୍ରେସ ଦଳର ପ୍ରତିନିଧି ଭାବରେ ଭୋଗରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ପୁଣିଥରେ ୧୯୭୪ ମସିହରେ ୨ୟଥର ପାଇଁ ଏବଂ ୧୯୮୦ ମସିହାରେ ୩ୟ ଥର ପାଇଁ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୯୧ ମସିହାରେ କାର୍ତ୍ତିକେଶ୍ୱର ୧୦ମ ଲୋକ ସଭାକୁ କଂଗ୍ରେସ ଦଳର ପ୍ରତିନିଧି ଭାବରେ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ୨୦୧୪ ମସିହାରେ ସେ କଂଗ୍ରସ ଦଳ ଛାଡ଼ି ତୃଣମୂଳ କଂଗ୍ରେସ ତରଫରୁ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢି ପରାଜିତ ହୋଇଥିଲେ । ୨୦୧୯ମସିହାରେ ସେ ପୁଣି କଂଗ୍ରେସ ଦଳକୁ ପ୍ରତ୍ୟାବର୍ତ୍ତନ କରିଥିଲେ । ବିଧାନ ସଭା ସଭ୍ୟ ବିବରଣୀ ସାହିତ୍ୟ ରଚନା କାର୍ତ୍ତିକେଶ୍ୱର ପାତ୍ର ଜଣେ ସାହିତ୍ୟକ ଭାବରେ ବିଭିନ୍ନ ଓଡ଼ିଆ ଉପନ୍ୟାସ, ନାଟକ ଓ ଗଳ୍ପ ରଚନା କରିଥିଲେ । ଉପନ୍ୟାସ ଉସ୍ତାଦ ସୁବର୍ଣ୍ଣ ସାମୁକା ଦଳିତ ଦୁର୍ବ ନର୍କରଣମ୍ ଅମରାବତୀ ଗଳ୍ପ ଆକାଶର ଆଖି ଶତାବ୍ଦୀର ଶୀକାର ମମତାର ମୋତି ଭମିକ ବାହୁଡ଼ା ନାଟକ ସିପାହୀ ବିଷତୃଷ୍ଣା କରୁବାକି ଇତିହାସର ଛାଇ କଳିଙ୍ଗ କନ୍ୟା କଳିଙ୍ଗ ସମ୍ରାଟ ମୃତ୍ୟୁ ୨୦୨୦ ଅକ୍ଟୋବର ୫ ତାରିଖରେ କରୋନାରେ ପୀଡ଼ିତ ହୋଇ, ତାଙ୍କର ପରଲୋକ ଘଟିଥିଲା । ମୃତ୍ୟୁବେଳକୁ ତାଙ୍କୁ ୫୯ ବର୍ଷ ବୟସ ହୋଇଥିଲା ।
ଗୋହାନା ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର ସୋନିପତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଗୋହାନା ୨୯.୧୩୭୮ ଉତ୍ତର ଅକ୍ଷାଂଶ ଓ ୭୬.୭୦୨୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗୋହାନା ସହରର ମୋଟ ଜନସଂଖ୍ୟା ୪୮୫୧୮ ଅଟେ । ସେଥି ମଧ୍ୟରୁ ୫୩.୪୦% ଜଣ ପରୁଷ ହୋଇଥିବା ବେଳେ ୪୬.୬୦% ଜଣ ନାରୀ ଅଟନ୍ତି । ଗୋହାନାର ସାକ୍ଷରତା ହାର ୬୭.୪୪% ଅଟେ । ଏହା ଜାତୀୟ ହାରଠାରୁ -୨.୬୦% ପ୍ରତିଶତ କମ ଅଟେ । ସେଥିରୁ ୩୯.୩୮% ପ୍ରତିଶତ ପୁରୁଷ ଓ ୨୮.୦୬% ନାରୀ ଅଟନ୍ତି । ୧୫.୧୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଗୋହାନାର ସରକାରୀ ଭାଷା ଅଟେ ।
ପ୍ରମୋଦ କୁମାର ମହାନ୍ତି  ( ୨୬ ଜାନୁଆରୀ ୧୯୪୨ - ୨ ଫେବୃଆରୀ ୨୦୨୨ ), କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଜଣେ ଓଡ଼ିଆ କବି ଥିଲେ  । ବ୍ୟକ୍ତିଗତ ଜୀବନ କବି ମହାନ୍ତି, ୧୯୪୨ମସିହାରେ ଜଗତସିଂହପୁର ଜିଲ୍ଲାର ବିରିଡିଠାରେ ଜନ୍ମଗ୍ରହଣ କରିଥିଲେ । ଅଲାଣ୍ଡୋ ଉ.ପ୍ରା. ବିଦ୍ୟାଳୟ ଓ ଅଳକା ହାଇସ୍କୁଲରେ ସେ ପାଠ ପଢ଼ିଥିଲେ । ରେଭେନ୍ସା ମହାବିଦ୍ୟାଳୟରୁ ସେ ମନୋବିଜ୍ଞାନରେ ସ୍ନାତକ ଶିକ୍ଷା ହାସଲ କରିଥିଲେ । ସ୍ନାତକ ଶିକ୍ଷା ସମାପ୍ତ କରିବାପରେ ସେ ଚିନ୍ତାମଣି ବିଦ୍ୟାପୀଠରେ କିଛି ଦିନ ଶିକ୍ଷକତା କରିଥିଲେ । ପରେ ସ୍ନାତକୋତ୍ତର ଶିକ୍ଷା ସମାପ୍ତ କରିବାପରେ ବାଙ୍କି ମହାବିଦ୍ୟାଳୟରେ ଅଧ୍ୟାପନା ଆରମ୍ଭ କରିଥିଲେ । ପରେ ସେ ଭୁବନେଶ୍ବରସ୍ଥିତ ରାଜ୍ୟ ଗ୍ରାମ୍ୟ ଉନ୍ନୟନ ପ୍ରତିଷ୍ଠାନରେ ମନୋବିଜ୍ଞାନର ଅଧ୍ୟାପନା କରି, ସେହି ଅନୁଷ୍ଠାନରୁ ନିର୍ଦ୍ଦେଶନା-ଅଧ୍ୟାପକ ପଦରେ ଥାଇ ୧୯୯୪ ମସିହାରେ ଅବସର ଗ୍ରହଣ କରିଥିଲେ । ସାହିତ୍ୟିକ ଜୀବନ ଶୈଶବରୁ ସାହିତ୍ୟ ପ୍ରତି ସେ ଆକର୍ଷିତ ଥିଲେ । ହାଇସ୍କୁଲରେ ପଢ଼ିଲା ବେଳେ, ସବୁଜପଲ୍ଲୀ ନାମରେ ଏକ ହାତଲେଖା ପତ୍ରିକା ବାହାର କରୁଥିଲେ । ପରବର୍ତ୍ତୀ ସମୟରେ ଏହି ପତ୍ରିକାର ନାମ ବଦଳି ମୈତ୍ରୀ ହୋଇଥିଲା । ସବୁଜପଲ୍ଲୀ ଓ ମୈତ୍ରୀ ପତ୍ରିକାରୁ ହିଁ ପ୍ରମୋଦଙ୍କର ଲେଖାଲେଖି ଆରମ୍ଭ ହୋଇଥିଲା । ପ୍ରମୋଦ, ଜଣେ ସହକାରୀ ଶିକ୍ଷକ ଭାବରେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ଭଦ୍ରକ ମହାବିଦ୍ୟାଳୟରେ, ମନୋବିଜ୍ଞାନର ଗବେଷକ ଭାବରେ ଯୋଗଦାନ କରିଥିଲେ । ସେଠାର ଅନୁକୁଳ ପରିବେଶ, ମହାନ୍ତିଙ୍କୁ କବିତା ଲେଖିବା ପାଇଁ ପ୍ରେରଣା ଯୋଗାଇଥିଲା । ପ୍ରଜାତନ୍ତ୍ର, କଳିଙ୍ଗ ପ୍ରଭୃତି ପତ୍ରିକାରେ ତାଙ୍କର କବିତା ପ୍ରକାଶିତ ହେବାକୁ ଲାଗିଲା । ବିଭିନ୍ନ ପତ୍ରପତ୍ରିକା ଓ ସ୍ମରଣିକାରେ ପ୍ରକାଶିତ କବିତାକୁ ଏକାଠିକରି, କ୍ରମଶଃ ନାମକ କବିତା ସଂକଳନ ପ୍ରକାଶିତ ହେଲା । ସାହିତ୍ୟ କୃତି ପଦ୍ୟ ପୁସ୍ତକ କ୍ରମଶଃ - ୧୯୬୭ ଦେବୀପାଦ - ୧୯୮୧ ଅକାତକାତ - ୧୯୯୫ ଚିତ୍ର ନଦୀ - ୨୦୦୨ ଅସରନ୍ତି ଅଣସର - ୨୦୦୬   ଏଣ୍ଡ୍‌ଲେସ୍‌ ଆଡର୍ଣ୍ଣମେଣ୍ଟ୍‌ ନାମରେ ମେରି ମହାନ୍ତିଙ୍କଦ୍ୱାରା ଇଂରାଜୀ ଭାଷାକୁ ଅନୁବାଦିତ  ଅଲଗା କୁହ - ୨୦୦୭ ଚିତ୍ର ଚିତ୍ରକ - ୨୦୦୯ ଚିତ୍ର ପେଡ଼ି - ୨୦୦୯ ଅକ୍ଷର ସେବା - ୨୦୧୪ ବାଙମୟ ବର୍ଣ୍ଣମାଳା - ୨୦୧୬ ଅଧାଅଧା ଅଲିମ୍ପିକ - ୨୦୧୭ ଗଦ୍ୟ ପୁସ୍ତକ ପିଲାଙ୍କୁ କିପରି ମଣିଷ କରିବ ସିଗ୍‌ମଣ୍ଡ୍‌ ଫ୍ରଏଡ୍‌: ଜୀବନୀ ଓ ମନସମୀକ୍ଷା ତତ୍ତ୍ବ ସମ୍ମାନ ଓ ପୁରସ୍କାର କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର (ଅସରନ୍ତି ଅଣସର ପାଇଁ) - ୨୦୦୮ ବିଷୁବ ପୁରସ୍କାର, ୨୦୧୨  (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ) ଝଙ୍କାର ପୁରସ୍କାର  (କବିତା), ୧୯୯୬  (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ) ଭାନୁଜୀ ରାଓ ସ୍ମାରକୀ ପୁରସ୍କାର, ୨୦୦୬  (ଶ୍ରୀ ଗଂଗାଧର ରଥ ଫାଉଣ୍ଡେସନ୍ ପ୍ରଦତ୍ତ) ଧରିତ୍ରୀ ପୁରସ୍କାର ମୃତ୍ୟୁ ୨୦୨୨ ମସିହା ଫେବୃଆରୀ ୨ ତାରିଖଦିନ ଭୁବନେଶ୍ୱରଠାରେ ପ୍ରମୋଦଙ୍କର ମୃତ୍ୟୁ ଘଟିଥିଲା  ।
ଇଂଫ୍ରାଜିସଟିକ୍ସ ଏକ ଆନ୍ତର୍ଜାତିକ ସଫ୍ଟୱେର କମ୍ପାନୀ। ଏହା 1989ରେ ସ୍ଥାପିତ ହୋଇଥିଲା। ଏହା ୟୁ.ଆଇ ତିଆରି କରିବା ନିମନ୍ତେ ଯନ୍ତ୍ର ଓ ପ୍ରଣାଳୀ ତିଆରି ଯାହା ଅନେକ ଆପ୍ଲିକେସନ ମାନଙ୍କରେ ବ୍ୟବହୃତ ହୁଏ । ଏହା ଡେଭେଲପରମାନଙ୍କୁ ସାହାଯ୍ୟ କରେ ଓ ସେମାନଙ୍କ ନିମନ୍ତେ ଟେସଟିଙ୍ଗ ଟୁଳ୍, ୟୁ.ଆଇ ଓ ୟୁ.ଏକ୍ସ ଭଳି ଅନେକ କ୍ଷେତ୍ରରେ ସାହାଯ୍ୟ ଓ ସହଯୋଗ ଦେଇ ଥାଏ ।
ଲୁହାସିଙ୍ଗା, ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୧୦୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
କବି ଜଣେ ବ୍ୟକ୍ତି ଯିଏ କବିତା ଲେଖିଥାଆନ୍ତି । . କବିତାର ବ୍ୟାଖ୍ୟା ଭିନ୍ନ ପ୍ରକାରରେ ହେଇପାରେ । ତାହା ସ୍ଥଳ ବିଶେଷ , ସମୟାନୁସାରେ ବଦଳି ଥାଏ । କବି ତାଙ୍କ କବିତାକୁ ଲେଖା ଆକାରରେ ବା ଦର୍ଶକଙ୍କ ଆଗରେ ପ୍ରଦର୍ଶନ ଜରିଆରେ ଉପସ୍ଥାପନ କରି ଥାନ୍ତି । କବିତା ଲିଖନ ବାସ୍ତବରେ ଏକ ଯୋଗାଯୋଗ ମାଧ୍ୟମ । କବିତା କୌଣଶୀ ଦ୍ରବ୍ୟ, ଘଟଣା , ବିଷୟବସ୍ତୁ , ବ୍ୟକ୍ତି ବା ଭାବନା ଉପରେ ଆଧାରିତ ହେଇପାରେ । ଆବହମାନ କଳାରୁ କବି ଓ କବିତାର ସ୍ଥିତି ରହିଛି । କବିତାର ଭାବ , ଶୈଳୀ ଓ ସ୍ଥାନ ସମୟ ଅନୁସାରେ ପରିବର୍ତନ ହେଇଥାଏ । ପ୍ରାଚୀନ ରମ ସମୟରେ ଧନୀ ଶ୍ରେଣୀର ଲୋକ ଓ ପ୍ରଭାବଶାଳୀ ବ୍ୟକ୍ତିମାନେ କବି ମାନଙ୍କୁ ପେଶାଦାର ଭାବରେ ରହିବାକୁ ପ୍ରେରଣା ଦେଉଥିଲେ । ସେମାନେ ଉତ୍ଚ କୋଟି କବିତା ପାଇଁ କବି ମାନଙ୍କୁ ନିଯୋଜିତ କରୁଥିଲେ । ଇସଲାମିକ ଆରବୀୟ କବିମାନେ ଏଇତିହାସିକ ମାନଙ୍କ ପରି ଇତିହାସକୁ କବିତା ଆକାରରେ ଲେଖୁଥିଲେ । ଅନ୍ୟ ଧର୍ମରେ ମଧ୍ୟ କନିମାନେ ଘଟଣାବଳୀକୁ କବିତା ଆକାରରେ ଲିପିବଦ୍ଧ କରି ତାହାକୁ ସବୁଦିନ ପାଇଁ ଇତିହାସ ଭାବେ ରଖିଯାଇଛନ୍ତି । ପିରିଅଡରେ ଇଉରୋପରେ କବି ମାନଙ୍କୁ ରାଜକୀୟ ସହାୟତା ମିଳୁଥିଲା । ତେବେ ଅନେକ କବି ଅନନ୍ୟ ସୂତ୍ରରୁ ମଧ୍ୟ ଆଯର ବ୍ୟବସ୍ଥା କରୁଥିଲେ । ରୋମାନ୍ଥିକ ପିରିୟଡରେ ବହୁସଙ୍ଖ୍ୟାରେ କବି ପେଷାଦାର ଭାବେ ତାଙ୍କ କବିତାକୁ ପ୍ରକାଶନ କରି ଚାଲିଲେ । ଏହି କବି ମାନଙ୍କ ମଧ୍ୟରେ ୱିଲିୟମ ବାର୍ଡସ୍ୱାର୍ଥ , ରବର୍ଟ ବର୍ନ ଆଦି ଅନ୍ତର୍ଭୁକ୍ତ । ଶିକ୍ଷା ମୁଖ୍ଯତଃ ଶିକ୍ଷିତ ବ୍ୟକ୍ତି ବିଶେଷମାନେ କବିତା ଲେଖୁଥିଲେ ମଧ୍ୟ କିଛି ସ୍ୱଳ୍ପ ଶିକ୍ଷିତ ଲୋକ ମଧ୍ୟ କବି ଭାବରେ ସୁନାମ ଅର୍ଜନ କରିଛନ୍ତି । ବର୍ତ୍ତମାନ ବିଭିନ୍ନ ବିଶ୍ୱବିଦ୍ୟାଳୟରେ କ୍ରିଏଟିଭ ଲେଖା ଶିକ୍ଷା ପ୍ରଦାନ ପାଇଁ ବ୍ୟବସ୍ଥା ରହିଛି । ଏଥିରେ କବିତା ଲିଖନ ଶୈଳୀ ମଧ୍ୟ ଏକ ଅଂଶ ।
ପାଇରିଡୋସ୍ଟିଗମିନ  (ଇଂରାଜୀ ଭାଷାରେ ) ଏକ ଔଷଧ ଯାହା ମ୍ୟାସ୍ଥେନିଆ ଗ୍ରାଭିସ ରୋଗର ଚିକିତ୍ସାରେ ଦିଆଯାଏ  । ନନ୍-ଡିପୋଲାରାଇଜିଙ୍ଗ ଟାଇପର ନିଉରୋମସ୍କୁଲାର ବ୍ଲକିଙ୍ଗ ଔଷଧର   ପ୍ରଭାବକୁ ଇତି କରିବା ନିମନ୍ତେ ଆଟ୍ରୋପିନ   ସ‌ହିତ ଏହା ଦିଆଯାଏ । ପାଟିରେ ଏହା ଦିଆଗଲେ ମଧ୍ୟ ଇଞ୍ଜେକସନ ଆକାରରେ ଦିଆଯାଇପାରିବ । ଏହାର ପ୍ରଭାବ ୪୫ ମିନିଟ ପରେ ଆରମ୍ଭ ହୋଇ ୬ ଘଣ୍ଟ ପର୍ଯ୍ୟନ୍ତ ରହେ । ପାଇରିଡୋସ୍ଟିଗମିନର ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ବାରମ୍ବାର ମୂତ୍ରତ୍ୟାଗ ଓ ପେଟ ଯନ୍ତ୍ରଣା ଆଦି ହୁଏ । ସାଂଘାତିକ ପ୍ରତିକ୍ରିୟାରେ ନିମ୍ନ ରକ୍ତଚାପ  , ଦୁର୍ବଳତା ଓ ଆଲର୍ଜି ପ୍ରତିକ୍ରିୟା   ହୋଇପାରେ । ଗର୍ଭାବସ୍ଥାରେ ଶିଶୁର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । କଲିନର୍ଜିକ ଶ୍ରେଣୀର ଆସେଟାଇଲକଲିନଇସ୍ଟରେଜ ମଧ୍ୟରୁ ପାଇରିଡୋସ୍ଟିଗମିନ ଗୋଟିଏ ଔଷଧ । ଏହା ଆସେଟାଇଲକଲିନଇସ୍ଟରେଜର   କାମକୁ ଅବରୋଧ କରି ଆସେଟାଇଲକଲିନ   ସ୍ତର ବୃଦ୍ଧି କରେ । ସନ ୧୯୪୫ରେ ପାଇରିଡୋସ୍ଟିଗମିନ ପେଟେଣ୍ଟ ହେବାପରେ ସନ ୧୯୫୫ରୁ ତାହାର ଡାକ୍ତରୀ ବ୍ୟବ‌ହାର ଆରମ୍ଭ କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ପାଇରିଡୋସ୍ଟିଗମିନ ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୭.୧୭ରୁ ୬୫.୯୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨୫ରୁ ୫୦ ଆମେରିକୀୟ ଡଲାର ।
ରୋଷଘରୁ ଜୟବିଜୟ ଦ୍ୱାର ପର୍ଯ୍ୟନ୍ତ ଲାଗିଥିବା ପଥକୁ ଅଚିନ୍ତା ପହଣ୍ଡ କୁହାଯାଏ । ଯେଉଁଠି ଚିନ୍ତା ନ କରି ପାଦ ପକାଇ ହବ ତାହାକୁ କହନ୍ତି ଅଚିନ୍ତା ପହଣ୍ଡ । ବିଶେଷ କରି ଭୋଗ ରାସ୍ତାକୁ ଏହା ବୁଝାଏ । ରୋଷଘରୁ ଭୋଗ ବୁହାହେବା ପାଇଁ ସୁଡ଼ଙ୍ଗ ଭଳି ଏକ ରାସ୍ତା । ଓଡ଼ିଶାର ବିଭିନ୍ନ ମନ୍ଦିରମାନଙ୍କରେ ଭୋଗ ବୁହା ହେବା ପାଇଁ ଏହି ସ୍ୱତନ୍ତ୍ର ବ୍ୟବସ୍ଥା ଓଡ଼ିଶାର ଅନେକ ମନ୍ଦିରରେ ଦେଖିବାକୁ ମିଳେ । ଶ୍ରୀମନ୍ଦିର ଶ୍ରୀମନ୍ଦିରରେ ରହିଛି  'ଅଚିନ୍ତା ପହଣ୍ଡ'  । ବଡ଼ ଦେଉଳର ରୋଷେଇଘରୁ ଅମୁଣିଆ ସେବକମାନେ ଛେକ  (ଭୋଗ କୁଡିଆ ଭାର) ଧରି ଗର୍ଭଗୃହକୁ ଯାଆନ୍ତି  । ରାସ୍ତାରେ କାଳେ କିଏ ଛୁଇଁ ଦେଲେ ଛେକ ମରାହୋଇଯିବ,ସେଥିପାଇଁ ରୋଷଘରୁ ଗର୍ଭଗୃହ ପାଖକୁ ଏକ ସ୍ୱତନ୍ତ୍ର ରାସ୍ତା ରହିଛି । ଯେଉଁ ରାସ୍ତାରେ ଛେକ ଗଲେ କେହିଚୂନିବାର ଭୟ ନଥିବ ବା କେହି ସାମ୍ନା ହେବାର ସମ୍ଭାବନା ନଥିବ । ଶ୍ରୀମନ୍ଦିରରେ ଏହି ଅଚିନ୍ତା ପହଣ୍ଡ ଭୋଇବଂଶୀ ଗଜପତି ମହାରାଜା ହରେକୃଷ୍ଣ ଦେବଙ୍କ ସମୟରେ ହୋଇଛି । ୧୭୧୬ରୁ ୧୭୨୦ ପର୍ଯ୍ୟନ୍ତ ଶାସନ କରିଥିବା ଭୋଇବଂଶୀ ଗଜପତି ମହାରାଜାଙ୍କ ସମୟରେ ଏହା ତିଆରିହୋଇଛି । ଗଜପତି ମହାରାଜାଙ୍କ ପାତ୍ର ଭଗବାନ ଭ୍ରମର ବରଙ୍କଦ୍ୱାରା ଅମୁଣିହା ବୁହା ହେବାପାଇଁ ଶ୍ରୀମନ୍ଦିରରେ ଅଚିନ୍ତା ପହଣ୍ଡ ନିର୍ମିତ ହୋଇଥିଲା । ଏହି ରାଜାଙ୍କ ନାମରେ ପୁରୀ ଉପକଣ୍ଠରେ ଥିବା ବୀର ହରେକୃଷ୍ଣ ଶାସନ ଗାଁ ଗଢଢ଼ିଉଠିଛି ।
ନାକା କାନାୟା  (୫ ଅପ୍ରେଲ ୧୯୫୦ - ୨ ଅପ୍ରେଲ ୧୯୯୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୭୪, ୧୯୭୭ ଓ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ, ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନାକା କାନାୟା ୧୯୫୦ ମସିହାରେ ଅପ୍ରେଲ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାକା ରମାୟା ଓ ପତ୍ନୀଙ୍କ ନାମ ବିନ୍ଧା ମାମା । ରାଜନୈତିକ ଜୀବନ ନାକା କାନାୟା ଓଡ଼ିଶା ରାଜନୀତିରେ ପ୍ରଥମେ ଉତ୍କଳ କଂଗ୍ରେସରେ ଏବଂ ପରେ ଜନତା ପାର୍ଟି ଓ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ନାକା କାନାୟା ୧୯୯୨ ମସିହାର ଅପ୍ରେଲ ୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୪୧ ବର୍ଷ ବୟସ ହୋଇଥିଲା ।
ହେମିସ୍ ଜାତୀୟ ଉଦ୍ୟାନ ଭାରତର ଜାମୁ ଓ କାଶ୍ମୀର ରାଜ୍ୟର ପୂର୍ବ-ଲଦାଖ ଅଞ୍ଚଳରେ ଅବସ୍ଥିତ । ଜାତୀୟ ଉଦ୍ୟାନଟି ସମୁଦ୍ରପତନରୁ ୩୦୦୦-୬୦୦୦ ମିଟର୍ ଉଚ୍ଚରେ ଅବସ୍ଥିତ । ହିମ କଲରାପତ୍ରିଆ ବାଘ  (ଈଂରାଜୀରେ ) ପାଇଁ ଏହି ଜାତୀୟ ଉଦ୍ୟାନ ବିଶ୍ୱ ପ୍ରସିଦ୍ଧ  । ବିଶ୍ୱର ସମସ୍ତ ସଂରକ୍ଷିତ ତୁଷାର ଚିତାବାଘ ଅଭୟାରଣ୍ୟକୁ ତୁଳନା କଲେ ହେମିସ୍ ଉଦ୍ୟାନରେ ଏମାନଙ୍କ ଘନତା ସର୍ବାଧିକ । ଇତିହାସ ଭୂଗୋଳ ଓ ପରିବେଶ ବନ୍ୟଜନ୍ତୁ ଉଦ୍ଭିଦ ପାରିବେଶିକ ସମସ୍ୟା ପର୍ଯ୍ୟଟନ ଜାତୀୟ ଉଦ୍ୟାନ ମଧ୍ୟରେ କୌଣସି ପକ୍କା ସଡ଼କ ତିଆରି କରାଯାଇନାହିଁ । ଜୁନ୍‍ରୁ ଅକ୍ଟୋବର ମାସ ମଧ୍ୟରେ ଜାତୀୟ ଉଦ୍ୟାନରେ ପାଦରେ ଚାଲି ଚାଲି ବୁଲିବା  (ଟ୍ରେକିଂ କରିବା) ପାଇଁ ଅନେକ କଚ୍ଚା ସଡ଼କ ରହିଛି  । ଶୀତ ଋତୁ ସରି ଆସିବା ବେଳ ହେଉଛି ହିମ କଲରାପତ୍ରିଆ ବାଘ  (ସ୍ନୋ ଲେପର୍ଡ୍) ଦେଖିବା ପାଇଁ ପ୍ରକୃଷ୍ଟ ସମୟ  । ପ୍ରତିବର୍ଷ ଗ୍ରୀଷ୍ମ ଋତୁରେ ହେମିସ୍ ବୌଦ୍ଧବିହାରରେ ହେମିସ୍ ଉତ୍ସବ ପାଳିତ ହୁଏ । ଏହି ସମୟରେ ସାମୟିକ ଆଶ୍ରୟସ୍ଥଳୀ ପ୍ରତିଷ୍ଠାକୁ କିନ୍ତୁ ପାରୁ ପର୍ଯ୍ୟନ୍ତ ନିୟନ୍ତ୍ରଣ କରିବାକୁ ଚେଷ୍ଟା କରାଯାଏ । ନିକଟତମ ବିମାନବନ୍ଦର : ଲେହର କୁଶୋକ ବକୁଳ ରିଂପୋଛେ ବିମାନବନ୍ଦର  (ପ୍ରାୟ ୫ କି.ମି. ଦୂର) ନିକଟତମ ରେଳ ଷ୍ଟେସନ: କଳକା, ହରିଆଣା ନିକଟତମ ରାଜପଥ: ଲେହ-ମନାଲି ରାଜପଥ ଓ ଜାତୀୟ ରାଜପଥ ୧  ଶ୍ରୀନଗର-କାର୍‍ଗିଲ୍-ଲେହ  । ଉଭୟ ରାଜପଥ ଜାତୀୟ ଉଦ୍ୟାନର ଉତ୍ତର ସୀମା ନିକଟରେ ଅବସ୍ଥିତ । ନିକଟତମ ସହର: ଜାତୀୟ ଉଦ୍ୟାନ ପରିସର ମଧ୍ୟରେ କେତେକ ଗାଁ ଓ ବୌଦ୍ଧ ବିହାର ରହିଛି । ନିକଟତମ ସହର ହେଉଛି ଲେହ   ପ୍ରାୟ ୧୦ କିଲୋମିଟର୍ । କାଣ୍ଡା-ଲା  (ଗାଣ୍ଡା-ଲା) ଗିରିପଥ ଚିତ୍ର ଗ୍ୟାଲେରି ସଂସ୍କୃତିରେ ଛାପ ଏହି ଜାତୀୟ ଉଦ୍ୟାନର ପରିସୀମା ମଧ୍ୟରେ ଅନେକ ତିବ୍ୱତୀୟ ଗୋମ୍ପା  (ବୌଦ୍ଧ ବିହାର) ଓ ପବିତ୍ର ସ୍ତୁପ ରହିଛି  । ତନ୍ମଧ୍ୟରୁ ଗୋଟିଏ ହେଲା ୪୦୦ ବର୍ଷ ପୁରୁଣା ହେମିସ୍ ବୌଦ୍ଧବିହାର । ତିବ୍ୱତର ରେଶମ ସଡ଼କର ଯାତ୍ରୀମାନଙ୍କ ପାଇଁ ହେମିସ୍ ଏକ ବିଶ୍ରାମ ସ୍ଥଳ ଓ ଅନ୍ୟ କିଛି ଯାତ୍ରୀଙ୍କ ଗନ୍ତବ୍ୟ ସ୍ଥାନ ଥିଲା । ବର୍ତ୍ତମାନ ଜାତୀୟ ଉଦ୍ୟାନର ସୀମା ମଧ୍ୟରେ ପ୍ରାୟ ୧୬୦୦ ଲୋକ ବାସ କରନ୍ତି । ହେମିସ୍ ସେଚୁ ଉତ୍ସବ ସମୟରେ ବହୁ ପର୍ଯ୍ୟଟକ ଓ ତୀର୍ଥଯାତ୍ରୀ ଏଠାରେ ଏକତ୍ରିତ ହୁଅନ୍ତି । ତିବ୍ୱତୀୟ ବୌଦ୍ଧ ଧର୍ମାବଲମ୍ବୀଙ୍କ ପାଇଁ ହେମିସ୍ ବୌଦ୍ଧବିହାର ୪୦୦ ବର୍ଷ ଧରି ଏକ ତୀର୍ଥସ୍ଥଳ ରହି ଆସିଛି । ୧୯ଶ ଶତାବ୍ଦୀର ଶେଷ ଓ ୨୦ଶ ଶତାବ୍ଦୀର ଆରମ୍ଭରେ ନିକୋଲାସ୍ ନୋତୋୱିଚ୍ ନାମକ ଜଣେ ଋଷୀୟ ଅଭିଜାତ ପୁରୁଷ ଓ ସାମ୍ବାଦିକଙ୍କ ଲେଖା ଯୋଗୁଁ ହେମିସ୍ ବିହାର ଅନେକ ଲୋକଙ୍କ ଧ୍ୟାନ ଆକର୍ଷଣ କଲା । ଏହି ଋଷୀୟ ଜଣକ ଲେଖିଥିଲେ ଯେ ଖ୍ରୀଷ୍ଟଧର୍ମର ପ୍ରବର୍ତ୍ତକ ଯୀଶୁଖ୍ରୀଷ୍ଟ ନିଜ ଜୀବନର କିଛି ବର୍ଷ ତିବ୍ୱତ, ଲଦାଖରେ  (ବିଶେଷତଃ ହେମିସ୍ ବୌଦ୍ଧବିହାରରେ) ଅତିବାହିତ କରିଥିଲେ  ।  ଏହାକୁ ଈଂରାଜୀରେ     କୁହନ୍ତି  ହେମିସ୍ ଜାତୀୟ ଉଦ୍ୟାନ, ହେମିସ୍ ବୌଦ୍ଧବିହାର ଓ ଚାଂଥାଂ ବନ୍ୟଜୀବ ଅଭୟାରଣ୍ୟ ନାମକ ଏକ ଡକ୍ୟୁମେଣ୍ଟାରୀ ଚଳଚ୍ଚିତ୍ରରେ ପ୍ରଦର୍ଶିତ ହୋଇଥିଲା ।
ଲ୍ୟାରୀ ୱାଲ୍  ( ଜନ୍ମ ସେପ୍ଟେମ୍ବର ୨୭, ୧୯୫୪ ) ଜଣେ କମ୍ପ୍ୟୁଟର ପ୍ରୋଗ୍ରାମର ଅଟନ୍ତି  । ସେ ପର୍ଲ୍ ପ୍ରୋଗ୍ରାମିଂ ଭାଷା ନିର୍ମାତା ଭାବେ ଜଣାଶୁଣା ।
ଛତୁକୁ ଖାଦ୍ୟରୂପେ ବ୍ୟବହାର କରାଯାଏ । ସାରାବିଶ୍ୱରେ ପ୍ରାୟ ୪୦୦ପ୍ରକାର ଛତୁ ଦେଖାଯାଏ; ତନ୍ମଧ୍ୟରୁ ଅନ୍ୟୁନ ୨୦୦ପ୍ରଜାତିର ଛତୁ ଅଧୁନା ଅବଲୁପ୍ତପ୍ରାୟ । ଛତୁ ମଧ୍ୟରେ ବାଲି ଛତୁ, ବୁଢ଼ାବୁଢ଼ୀ ଛତୁ, ନାଡ ଛତୁ, ହୁଙ୍କା ଛତୁ, ପାଳ ଛତୁର ବେଶ୍ ଆଦର ରହିଛି । ଛତୁକୁ ତରକାରୀ ଛଡ଼ା ଭାଜି ଓ ନିଆଁରେ ପୋଡ଼ି ଖିଆଯାଏ । ତେବେ ବାଲି ଛତୁର ସ୍ୱାଦ ଅତୀବ ରୁଚିକର, ତେବେ ମଧ୍ୟ ବୁଢ଼ାବୁଢ଼ୀ ଓ ହୁଙ୍କା ଛତୁର ମଧ୍ୟ ବେଶ୍ ଆଦର ରହିଛି ।ଏହି ଛତୁସବୁ ବର୍ଷାଋତୁରେ ଫୁଟିଥାଏ । ବର୍ଷା ହେଲେ ଗ୍ରାମରେ ବସବାସ କରୁଥିବା ଲୋକମାନେ ଛତୁ ତୋଳିବା ପାଇଁ ସକାଳୁ ଉଠି ପଡ଼ିଆ, ବଣ, ବିଲ ଆଦି ଅଞ୍ଚଳରେ ଘୁରିବୁଲନ୍ତି । ମାତ୍ର ବିଗତ ୨୦ବର୍ଷ ହେବ ଅଧିକାଂଶ ଛତୁ ଆଉ ଦେଖିବାକୁ ମିଳୁନାହିଁ । ଫୁଟୁଥିବା ସ୍ଥାନ ଦେଶୀଛତୁ ମଧ୍ୟରେ ବୁଢ଼ାବୁଢ଼ୀ ଛତୁ ଓ ବାଲି ଛତୁ ଖୋଲା ପଡ଼ିଆରେ ଫୁଟୁଥିବା ବେଳେ ନାଡ଼ ଛତୁ ବଣବୁଦା ତଥା ସନ୍ତସନ୍ତିଆ ସ୍ଥାନମାନଙ୍କରେ ଫୁଟେ । ହୁଙ୍କା ଛତୁ ମାଟିକାନ୍ଥ କିମ୍ବା ଉଇହୁଙ୍କାରେ ଫୁଟୁଥିବାସ୍ଥଳେ ପାଳଛତୁ ପଚାସଢ଼ା ଗଛପତ୍ର, ନଡା କିମ୍ବା ପାଳଗଦାରେ ଫୁଟିଥାଏ । ବାଲିଛତୁ ଛୋଟ ଓ ବଡ଼ ଆକାରରେ ଫୁଟୁଥିବା ବେଳେ ହୁଙ୍କାଛତୁ ଅତି ଛୋଟଛୋଟ ଆକାରରେ ଫୁଟୁଥିବାର ଦେଖାଯାଏ । ତେଣୁ ସେଗୁଡିକୁ ତୋଳିବାକୁ ବହୁତ ସମୟ ଲାଗେ । ଏହା ବ୍ୟତୀତ ନାଡ଼ଛତୁର ଉପର ଅଂଶ ଛୋଟ ଏବଂ ନିମ୍ନଅଂଶ ପ୍ରାୟ ୬ରୁ ୮ଇଞ୍ଚ ପର୍ଯ୍ୟନ୍ତ ମାଟି ଭିତରକୁ ଯାଇଥିବା ଯୋଗୁଁ ତା କୁ ଏପରି ନାମ ଦିଆଯାଇଛି। କିନ୍ତୁ ପାଳଛତୁ ଅନ୍ୟ ପ୍ରଜାତିର ଛତୁ ଅପେକ୍ଷା ଆକାରରେ ବଡ଼ ଓ ତୋଳିବାକୁ ସହଜ । କିନ୍ତୁ ବୁଢ଼ାବୁଢ଼ୀ ଛତୁ କେବଳ ଖୋଲା ପଡ଼ିଆରେ ମେଞ୍ଚାମେଞ୍ଚା ହୋଇ ଫୁଟୁଥିବାର ଦେଖାଯାଏ ଏବଂ ଅଧିକାଂଶ ଘାସ ମଧ୍ୟରେ ଲୁକ୍କାୟିତ ଅବସ୍ଥାରେ ରହିଯାଉଥିବାରୁ, ସେଗୁଡ଼ିକୁ ଖୋଜି ତୋଳିବା ଟିକେ କଷ୍ଟକର ହୋଇଥାଏ । ଫାର୍ମ ଛତୁ ପାଣିପାଗ ଓ ପରିବେଶର ପରିବର୍ତ୍ତନ ଯୋଗୁଁ ପ୍ରାକୃତିକ ଉପାୟରେ ଉତ୍ପନ ହେଉଥିବା ଦେଶୀଛତୁ ବହୁଳ ପରିମାଣରେ ହ୍ରାସ ଘଟିଛି । ଅନ୍ୟ ପକ୍ଷରେ ଜନସଂଖ୍ୟା ଦୃତ ଗତିରେ ବୃଦ୍ଧି ଘଟିବାରୁ ଛତୁର ଚାହିଦାକୁ ଦୃଷ୍ଟିରେ ରଖି ବୈଜ୍ଞାନିକ ପଦ୍ଧତିରେ ଏବେ ଛତୁଚାଷ କରାଯାଉଛି । ସେଥି ମଧ୍ୟରେ ଧିଙ୍ଗିରି, ପାଳ ଏବଂ ଦୁଧଛତୁ ଅନ୍ୟତମ । ପାଳଛତୁ ଉଭୟ ଖରା ଓ ବର୍ଷା ଋତୁରେ ଚାଷ କରାଯାଉଥିବାବେଳେ ଧିଙ୍ଗିରି ଛତୁ କେବଳ ଶୀତଋତୁରେ ଚାଷ କରାଯାଇ ଥାଏ । ସେହିପରି ଦୁଧ ଛତୁ ନାତିଶୀତୋଷ୍ଣ ଜଳବାୟୁରେ ଚାଷ କରାଯାଏ । କାଶ୍ମୀର, ହିମାଚଳ ପ୍ରଦେଶ, ହରିଆଣା, ରାଜସ୍ଥାନ ଆଦି ଅଞ୍ଚଳରେ ବହୁଳ ଭାବରେ ଉତ୍ପାଦନ କରାଯାଏ ।
ତଳସରା  (କ୍ରମିକ ସଂଖ୍ୟା: ୮) ସୁନ୍ଦରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସବଡେଗା ବ୍ଳକ, ବାଲିଶଙ୍କର ବ୍ଳକ, ବରଗାଁ ବ୍ଳକ ଓ ଲେଫ୍ରିପଡ଼ା ବ୍ଳକର କିଛି ଅଂଶ । ଗତ ୨୦୧୪ ମସିହା ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପ୍ରଫୁଲ୍ଲ ମାଝୀ ବିଜୁ ଜନତା ଦଳ ପ୍ରାର୍ଥୀ ବିନୟ କୁମାର ଟପ୍ପୋଙ୍କଠାରୁ ୧୪୩୮ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ କଂଗ୍ରେସ ପ୍ରାର୍ଥୀ ପ୍ରଫୁଲ୍ଲ ମାଝୀ, ଭାରତୀୟ ଜନତା ପାର୍ଟି ପ୍ରାର୍ଥୀ ସହଦେବ ଖାଖାଙ୍କଠାରୁ ପ୍ରାୟ ୨୦,୦୦୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୬୧ରୁ ୨୦୦୯ ମଧ୍ୟରେ ମୋଟ ୧୩ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ମହେସାନା ଏକ ଭାରତୀୟ ଜନଗଣନା ସହର   ଅଟେ । ଏହା ଗୁଜରାଟର ମହେସନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମହେସାନା ୨୩.୫୯୮୬ ଉତ୍ତର ଅକ୍ଷାଂଶ ଓ ୭୨.୩୮୪୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମହେସାନା ସହରର ମୋଟ ଜନସଂଖ୍ୟା ୬୭୩୬ ଅଟେ । ସେଥି ମଧ୍ୟରୁ ୫୩.୬୨% ଜଣ ପରୁଷ ହୋଇଥିବା ବେଳେ ୪୬.୩୮% ଜଣ ନାରୀ ଅଟନ୍ତି । ମହେସାନାର ସାକ୍ଷରତା ହାର ୬୫.୮୬% ଅଟେ । ଏହା ଜାତୀୟ ହାରଠାରୁ ୧.୦୨% ପ୍ରତିଶତ କମ ଅଟେ । ସେଥିରୁ ୪୦.୩୭% ପ୍ରତିଶତ ପୁରୁଷ ଓ ୨୫.୪୯% ନାରୀ ଅଟନ୍ତି । ୧୫.୩୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ମହେସାନାର ସରକାରୀ ଭାଷା ଅଟେ ।
ଭାବିନା ପଟେଲ ଜଣେ ଭାରତୀୟ ପାରା-ଟେବୁଲ ଟେନିସ ଖେଳାଳି । ସେ ହୁଇଲ ଚେୟାର ଉପରେ ବସି ଟେବୁଲ ଟେନିସ ଖେଳନ୍ତି । ୨୦୨୦ ଟୋକିଓ ପାରା ଅଲିମ୍ପିକ୍ସରେ ସେ ଶ୍ରେଣୀ ୪ ଟେବୁଲ ଟେନିସରେ ରୌପ୍ୟ ପଦକ ଜିତିଥିଲେ । ପାରା-ଟେବୁଲ ଟେନିସ ଖେଳରେ ଶ୍ରେଣୀ ୧-୫ ଗୋଡ଼ରେ ଅକ୍ଷମତା ଥିବା ଖେଳାଳିମାନଙ୍କ ପାଇଁ ଉଦ୍ଦିଷ୍ଟ । ଶ୍ରେଣୀ ୧ରେ ସର୍ବାଧିକ ଅକ୍ଷମତା ଥିବା ଖେଳାଳି ଓ ଶ୍ରେଣୀ ୫ରେ ସର୍ବନିମ୍ନ ଅକ୍ଷମତା ଥିବା ଖେଳାଳିମାନେ ପ୍ରତିଦ୍ୱନ୍ଦିତା କରିଥାନ୍ତି । ଖେଳ ଜୀବନ ଭାବିନା, ଭାରତକୁ ବହୁ ଆନ୍ତର୍ଜାତୀୟ ପ୍ରତିଯୋଗୀତାରେ ପ୍ରତିନିଧିତ୍ୱ କରି ବହୁବାର ପଦକ ଜିତିଛନ୍ତି । ୨୦୧୧ ମସିହାରେ ପିଟିଟି ଥାଇଲାଣ୍ଡ ଟେବୁଲ ଟେନିସ ଚମ୍ପିୟାନସିପରେ ରୌପ୍ୟ ପଦକ ହାସଲ କରି ବିଶ୍ୱ ରାଙ୍କ ୨ରେ ପହଞ୍ଚିଥିଲେ । ୨୦୧୩ ମସିହାରେ ବିଜିଂଠାରେ ଅନୁଷ୍ଠିତ ଏସୀୟ ପାରା ଟେବୁଲ ଟେନିସ ଚମ୍ପିୟାନସିପରେ ମହିଳା କ୍ଲାସ ୪ ଟେବୁଲ ଟେନିସ ଶ୍ରେଣୀରେ ସେ ରୌପ୍ୟପଦକ ଜିତିଥିଲେ । ୨୦୧୭ର ଏସୀୟ ପାରା ଟେବୁଲ ଟେନିସ ଚମ୍ପିୟାନସିପରେ ସେ କୋରୀୟ ଖେଳାଳି କାଙ୍ଗଙ୍କୁ ୩-୦ ସେଟରେ ପରାସ୍ତ କରି ବ୍ରୋଞ୍ଜପଦକ ହାସଲ କରିଥିଲେ । ୨୦୨୦ ଟୋକିଓ ପାରା ଅଲିମ୍ପିକ୍ସରେ ବିଶ୍ୱର ୨ ନମ୍ବର ଖେଳାଳି ବୋରିସ୍ଲାଭା ରଙ୍କୋଭିଚଙ୍କୁ ପରାସ୍ତ କରି ସେମିଫାଇନାଲରେ ପହଞ୍ଚିଥିଲେ । ସେମିଫାଇନାଲରେ ଚିନର ଖେଳାଳି ଝାଙ୍ଗ ମାୟୋଙ୍କୁ ପରାସ୍ତ କରି ଫାଇନାଲରେ ପ୍ରବେଶ କରିଥିଲେ । ଫାଇନାଲରେ ଚିନର ଝୋ ୟିଂଙ୍କଠାରୁ ସେ ପରାସ୍ତ ହୋଇ ରୌପ୍ୟପଦକ ହାସଲ କରିଥିଲେ । ସେ କୋଚ ଲଲନ ଦୋଷୀଙ୍କଠାରୁ ପ୍ରଶିକ୍ଷଣ ଲାଭ କରନ୍ତି । ତେଜଲବେନ ଲାଖିଆ ତାଙ୍କର ମାର୍ଗଦର୍ଶକ ଅଟନ୍ତି । ବ୍ୟକ୍ତିଗତ ଜୀବନ ଭାବିନା, ଗୁଜରାଟର ମେହସାନା ଜିଲ୍ଲାର ସୁନ୍ଧିଆର ମୂଳ ବାସିନ୍ଦା । ସେ ଭାରତ ସରକାରଙ୍କ କର୍ମଚାରୀ ରାଜ୍ୟ ବିମା ନିଗମରେ କାର୍ଯ୍ୟ କରନ୍ତି ।
ସନ୍ତୋଷ ଟ୍ରଫି ଫୁଟବଲ ୧୯୪୧ ମସିହାରେ ଭାରତୀୟ ଫୁଟବଲ ଆସୋସିଏଶନ ସଭାପତି ଥିବା ସନ୍ତୋଷର ମହାରାଜା ସାର ମନ୍ମଥ ନାଥ ରାୟ ଚୈଧୁରୀଙ୍କ ନାମରେ ଏହି ଟ୍ରଫିର ନାମକରଣ ହୋଇଛି।ସନ୍ତୋଷ ବର୍ତ୍ତମାନ ବାଂଲାଦେଶରେ ଅବସ୍ତିତ । କିନ୍ତୁ ସ୍ୱାଧୀନତା ପୂର୍ବରୁ ଅଖଣ୍ଡ ଭାରତୀୟ ରାଜ୍ୟଭାବେ ରହିଥିବା ସନ୍ତୋଷ ନାମରେ ହିଁ ଏହି ଟ୍ରଫିର ନାମକରଣ ହେଇଛି । ୧୯୪୧ ମସିହାରୁ ପ୍ରତିବର୍ଷ ଜାତୀୟ ଫୁଟବଲ ଟୁର୍ଣ୍ଣାମେଣ୍ଟ ଭାବେ ଅନୁଷ୍ଠିତ ହେଇଆସୁଛି ଏହି ପ୍ରତିଯୋଗିତା । ଏଥିରେ ପ୍ରତ୍ୟେକ ରାଜ୍ୟ, କେନ୍ଦ୍ରଶାସିତ ଅଞ୍ଚଳ ଓ ବିଭିନ୍ନ ସରକାରୀ ସଂଗଠନଗୁଡ଼ିକ ଅଂଶଗ୍ରହଣ କରିଆସୁଛନ୍ତି । ରନର୍ସ ଅଫ ଟ୍ରଫି କମଳା ଗୁପ୍ତାଙ୍କ ନାମରେ ଓ ତୃତୀୟ ସ୍ଥାନ ଅଧିକାର କରିଥିବା ଦଳକୁ ମହୀଶୁର ଫୁଟବଲ ଆସୋସିଏଶନ ପକ୍ଷରୁ ସମ୍ପାଙ୍ଗୀ କପ ୧୯୫୨ ମସିହାରୁ ଦିଆହୋଇଆସୁଛି । ସମ୍ପାଙ୍ଗୀ ମହୀଶୁର (ବର୍ତ୍ତମାନ କର୍ଣ୍ଣାଟକ)ର ଜଣେ ପ୍ରସିଦ୍ଧ ଫୁଟବଲ ଖେଳାଳି ଥିଲେ ଏବଂ ତାଙ୍କ ନାମରେ ଏହି ଟ୍ରଫି ଦେବାର ବ୍ୟବସ୍ଥା କରାଯାଇଛି । ଲକ୍ଷ୍ୟ ୧୯୯୬ ପର୍ଯ୍ୟନ୍ତ ସନ୍ତୋଷ ଟ୍ରଫି ଭାରତର ସବୁଠାରୁ ଗୁରୁତ୍ୱପୂର୍ଣ୍ଣ ଫୁଟବଲ ଟୁର୍ଣ୍ଣାମେଣ୍ଟ ଭାବେ ବିବେଚିତ ହେଇଆସୁଥିଲା । ଏହି ଟୁର୍ଣ୍ଣାମେଣ୍ଟରେ ପ୍ରଦର୍ଶନକୁ ଭିତ୍ତିକରି ଜାତୀୟ ଦଳ ସହ ଅନ୍ୟାନ୍ୟ ଦଳ ଚୟନ କରାଯାଉଥିଲା । କିନ୍ତୁ ୧୯୯୬ରେ ନ୍ୟାଶନାଲ ଫୁଟବଲ ଲିଗ ଆରମ୍ଭ ହେବା ପରେ ସନ୍ତୋଷ ଟ୍ରଫିର ଗୁରୁତ୍ୱ କମିଯାଇଛି । ନ୍ୟାଶନାଲ ଫୁଟବଲ ଲିଗରେ ଦେଶର ପ୍ରତିଷ୍ଠିତ ଖେଳାଳିଙ୍କ ସମେତ ଦେଶ ବାହାରର ଖେଳାଳିଙ୍କ ସମାଗମ ଯୋଗୁଁ ଏହା ଦେଶର ସବୁଠୁ ବଡ଼ ଏବଂ ଗୁରୁତ୍ୱପୂର୍ଣ୍ଣ ଟୁର୍ଣ୍ଣାମେଣ୍ଟ ବିବେଚିତ ହେଇଛି । ଏବେ ସନ୍ତୋଷ ଟ୍ରଫିକୁ ଭବିଷ୍ୟତ ଗଢିବା ପାଇଁ ବ୍ୟବହାର କରାଯାଉଛି । ଏହି ଟୁର୍ଣ୍ଣାମେଣ୍ଟକୁ ଏବେ ଅଲିମ୍ପିକ ଢାଞ୍ଚାରେ ଆୟୋଜନ କରାଯାଉଛି।ଟୁର୍ଣ୍ଣାମେଣ୍ଟରେ କେବଳ ୨୩ ବର୍ଷରୁ କମ ବୟସର ଖେଳାଳିମାନଙ୍କୁ ସାମିଲ କରାଯାଉଥିବାରୁ ଭବିଷ୍ୟତ ଖେଳାଳିଙ୍କୁ ଚିହ୍ନଟ କରିବାପାଇଁ ସବୁଠାରୁ ବଡ଼ ପ୍ଲାଟଫର୍ମ ଭାବେ ଉଭାହେଇଛି।ଯୁବ ଖେଳାଳିମାନେ ମଧ୍ୟ ଏହାର ସଦୁପଯୋଗ କରିଛନ୍ତି । ଗଠନ ସନ୍ତୋଷ ଟ୍ରଫିର ଫର୍ମାଟ ବାରମ୍ବାର ପରିବର୍ତ୍ତନ ହେଇଛି । ଏବେ ଗ୍ରହଣ କରାଯାଇଥିବା ଫର୍ମାଟରେ ଅଂଶଗ୍ରହଣକାରୀ ଦଳ ଗୁଡିକୁଅଧିକ ମ୍ୟାଚ ଖେଳିବାକୁ ସୁଯୋଗ ମିଳୁଛି । ସେମି ଫାଇନାଲ ମ୍ୟାଚ ନକ୍ ଆଉଟ୍ ଭିତ୍ତିରେ ଖେଳାଯିବ । ନିର୍ଦ୍ଧାରିତ ସମୟରେ ମ୍ୟାଚ ମୀମାଂସା ହୋଇନପାରିଲେ ଅତିରିକ୍ତ ସମୟ ଖେଳାଯିବ।ଏଥିରେ ଗୋଲ୍ଡେନ ଗୋଲ ହେଲେ ମ୍ୟାଚର ଫଳାଫଳ ନିର୍ଣ୍ଣିତ ହେଇପାରିବ । କିନ୍ତୁ ଏଥିରେ ଖେଳ ସମାନ ସ୍ତରରେ ରହିଲେ ପେନାଲ୍ଟି ଶୁଟ୍ ଆଉଟର ପଦ୍ଧତି ଅନୁସୃତ ହେବାର ନିୟମ ରହିଛି । ବର୍ତ୍ତମାନ ୧୭ ଏବଂ ୧୯ ବର୍ଷରୁ କମ ଫୁଟବଲ ଟୁର୍ଣ୍ଣାମେଣ୍ଟକୁ ଦୁଇ ଭାଗରେ ବିଭକ୍ତ କରାଯାଇଛି । ଗୋଟିଏ ହେଲା ଏଲିଟ୍ ଓ ଅନ୍ୟଟି ହେଲା ପ୍ଲେଟ ଡିଭିଜନ ।
ନୋଭେରା ଅହମ୍ମଦ  ୨୯ ମାର୍ଚ୍ଚ ୧୯୩୯   ୬ ମଇ ୨୦୧୫  ବାଂଲାଦେଶର ଜଣେ ଆଧୁନିକ ଶିଳ୍ପୀ ଥିଲେ । ତାଙ୍କୁ ୧୯୯୭ ମସିହାରେ ବାଂଲାଦେଶ ସରକାର ଏକୁଶେ ପଦକ ପ୍ରଦାନ କରିଥିଲେ । ପ୍ରାରମ୍ଭ ଜୀବନ ଓ ଶିକ୍ଷା ଅହମ୍ମଦ ୨୯ ମାର୍ଚ୍ଚ ୧୯୩୯ ମସିହାରେ ବ୍ରିଟିଶ ଭାରତର ତତ୍କାଳୀନ ବଙ୍ଗଳା ପ୍ରେସିଡେନ୍ସିର ସୁନ୍ଦରବନରେ ଜନ୍ମଗ୍ରହଣ କରିଥିଲେ । ତାଙ୍କର ପୈତୃକ ଘର ଚିତ୍ରକୋଣ୍ଡାରେ ଥିଲା । ସେ କଲିକତା ଏବଂ କୋମିଲାରେ ଅଧ୍ୟୟନ କରିଥିଲେ । ୧୯୫୫ ମସିହାରେ ତାଙ୍କୁ ଲଣ୍ଡନର କ୍ୟାମ୍ବରୱେଲ କଲେଜ ଅଫ୍ ଆର୍ଟସରୁ ମଡେଲିଂ ଏବଂ ଭାସ୍କର୍ଯ୍ୟ ପାଠ୍ୟକ୍ରମର ଡିଜାଇନରେ ଡିପ୍ଲୋମା ପ୍ରଦାନ କରାଯାଇଥିଲା । କ୍ୟାମ୍ବରୱେଲରେ ସେ ବ୍ରିଟିଶ ଶିଳ୍ପୀ ଯାଦବ ଏପଷ୍ଟାଇନ ଏବଂ ଚେକୋସ୍ଲୋଭାକିଆର କରେଲ ଭୋଗେଲଙ୍କ ଅଧୀନରେ ଅଧ୍ୟୟନ କରିଥିଲେ । ୧୯୬୬ ମସିହାରେ, ସେ ପ୍ୟାରିସରେ ଡେନମାର୍କ କଳାକାର ଅସଗେର ଜର୍ନଙ୍କୁ ଭେଟିଥିଲେ । ସେ ହେନେରୀ ମୋରେ ପରି ଅନେକ ପାଶ୍ଚାତ୍ୟ ଆଧୁନିକ ମୂର୍ତ୍ତିଦ୍ୱାରା ପ୍ରଭାବିତ ହୋଇଥିଲେ । ବୃତ୍ତି ଅହମ୍ମଦ ମିଳିତ ଭାବେ ହକିଦୁର ରହମାନଙ୍କ ସହ ଢାକା ଶହିଦ ମିନାରର ମୂଳ ଡିଜାଇନ ଉପରେ କାମ କରିଥିଲେ । ୧୯୫୬ ୧୯୬୦ ମସିହାରେ ସେ ଢାକାରେ ପ୍ରାୟ ୧୦୦ଟି ମୂର୍ତ୍ତି କରିଥିଲେ । ତାଙ୍କର ୧୦୦ଟି ମୂର୍ତ୍ତି ମଧ୍ୟରୁ ୩୩ଟି ମୂର୍ତ୍ତି ବର୍ତ୍ତମାନ ବାଂଲାଦେଶ ଜାତୀୟ ସଂଗ୍ରହାଳୟରେ ରହିଛି ।୧୯୬୦ ମସିହାରେ ଢାକା ବିଶ୍ୱବିଦ୍ୟାଳୟରେ ଅହମ୍ମଦଙ୍କର ପ୍ରଥମ ପ୍ରଦର୍ଶନୀ ଅନୁଷ୍ଠିତ ହୋଇଥିଲା । ୧୯୬୧ ମସିହାରେ ଲାହୋରରେ ତାଙ୍କ କାର୍ଯ୍ୟର ଅନ୍ୟ ଏକ ପ୍ରଦର୍ଶନୀ ଅନୁଷ୍ଠିତ ହୋଇଥିଲା । ତାଙ୍କର ଶେଷ ପ୍ରଦର୍ଶନୀ ଜୁଲାଇ ୧୯୭୩ ମସିହାରେ ପ୍ୟାରିସରେ ମଧ୍ୟ ଅନୁଷ୍ଠିତ ହୋଇଥିଲା । ବ୍ୟକ୍ତିଗତ ଜୀବନ ଅହମ୍ମଦ ୧୯୫୪ ମସିହାର ମଧ୍ୟଭାଗରେ କଲିକତାର ଜଣେ ପୋଲିସ ଅଧିକାରୀଙ୍କୁ ବିବାହ କରିଥିଲେ । ୧୯୫୪ ମସିହାର ଶେଷରେ ଏହି ଦମ୍ପତିଙ୍କର ଛାଡପତ୍ର ହୋଇଯାଇଥିଲା । ସେ ୧୯୭୦ ଦଶକରେ ଫ୍ରାନ୍ସରେ ରହିବା ଆରମ୍ଭ କରିଥିଲେ । ପରେ ସେ ୧୯୮୪ ମସିହାରେ ଗ୍ରେଗୋଏର୍ ଡି ବ୍ରାଉନ୍ସଙ୍କୁ ବିବାହ କରିଥିଲେ । ମୃତ୍ୟୁ ୨୦୧୦ ମସିହାରେ ଅହମ୍ମଦ ଷ୍ଟ୍ରୋକରେ ପୀଡିତ ହୋଇଥିଲେ ଏବଂ ସେବେଠାରୁ ସେ ଏକ ହ୍ୱିଲ ଚେୟାରରେ ଥିଲେ । ସେ୬ ମଇ ୨୦୧୫ ମସିହାରେ ଫ୍ରାନ୍ସ ପ୍ୟାରିସର ଏକ ଡାକ୍ତରଖାନାରେ ମୃତ୍ୟୁ ବରଣ କରିଥିଲେ । ଅଗଷ୍ଟ ୨୦୧୭ ମସିହାରେ, ବାଂଲାଦେଶ ସରକାରଙ୍କ ସାଂସ୍କୃତିକ ବ୍ୟାପାର ମନ୍ତ୍ରଣାଳୟ ୪୭,୦୦୦ ଡଲାରରେ ଅହମ୍ମଦଙ୍କ ଦଶଟି ଚିତ୍ର କିଣିବାକୁ ଯୋଜନା ଘୋଷଣା କରିଥିଲା ।
ଚର୍ମ ପ୍ରଦାହ,ଏକ ପ୍ରକାର ରୋଗର ଗୋଷ୍ଠୀ  (ଏକଜିମା ଏହି ଗୋଷ୍ଠୀର ଏକ ରୋଗ) ଯେଉଁଥିରେ ମାନବ ଚର୍ମର ପ୍ରଦାହ ହୁଏ  । ଏହି ରୋଗମାନଙ୍କରେ ଚମରେ ଗଲୁ ହୁଏ ଓ ଲାଲ ଚର୍ମ   ହୁଏ । ସ୍ୱଳ୍ପକାଳୀନ ରୋଗରେ ଫୋଟକା ହୁଏ ଓ ଦୀର୍ଘକାଳୀନ ରୋଗରେ ଚର୍ମ ମୋଟା ହୋଇଯାଏ । ଏହି ରୋଗ ଅଳ୍ପ ଚର୍ମ ସ୍ଥାନରେ ହୋଇପାରେ ବା ସମୁଦାୟ ଶରୀରରେ ହୋଇପାରେ । ଚର୍ମ ପ୍ରଦାହ ରୋଗ ଗୋଷ୍ଠୀରେ ଆଟୋପିକ ଡର୍ମାଟାଇଟିସ  , ଆଲର୍ଜିକ ସ୍ପର୍ଷ ଚର୍ମ ପ୍ରଦାହ  , ଉତ୍ତେଜକ ସ୍ପର୍ଷ ଚର୍ମ ପ୍ରଦାହ  (ଇରିଟାଣ୍ଟ କଣ୍ଟାକ୍ଟ ଡର୍ମାଟାଇଟିସ)/   ଓ ସ୍ଟାସିସ ଡର୍ମାଟାଇଟିସ   ରୋଗମାନ ଅନ୍ତର୍ଭୁକ୍ତ  । ଏହି ରୋଗମାନଙ୍କର ସଠିକ କାରଣ ଅଦ୍ୟାବଧି ଅସ୍ପଷ୍ଟ ଅଛି । ଉତ୍ତେଜକ, ଆଲର୍ଜି ଓ ଶିରା ରକ୍ତ ପୁନର୍ଗମନ   ଇତ୍ୟାଦିରେ କିଛି ଅସୁବିଧା ଥିବା ଯୋଗୁ ଏହି ରୋଗମାନ ହେବା ବିଶ୍ୱାସ କରାଯାଏ । ରାସ୍‌ର ସ୍ଥାନ ଓ ରୋଗର ଇତିହାସ ନେଇ ରୋଗର ପ୍ରକାର ନିର୍ଦ୍ଧାରଣ କରାଯାଏ । ଉଦାହରଣ ସ୍ୱରୁପ ହାତ ବାରମ୍ବାର ଓଦା ରହିଲେ ଉତ୍ତେଜକ ସ୍ପର୍ଷ ଚର୍ମ ପ୍ରଦାହ ରୋଗ ହୁଏ । ଅନ୍ୟ ପକ୍ଷରେ କୌଣସି ସମ୍ବେଦନଶୀଳ ପଦାର୍ଥ ସଂସ୍ପର୍ଶରେ ଅଳ୍ପ ସମୟ ଧରି ଆସିଲେ କଣ୍ଟାକ୍ଟ ଡର୍ମାଟାଇଟିସ ହୁଏ । ଆଟୋପିକ ଡର୍ମାଟାଇଟିସ ବା ଏକଜିମାରେ ସ୍ଟିରଏଡ କ୍ରିମ୍ ଓ ନରମ କ୍ରିମ   ଦେଇ ଚିକିତ୍ସା କରାଯାଏ । ମଧ୍ୟମରୁ ଉଚ୍ଚ ଶକ୍ତି ସମ୍ପନ୍ନ ସ୍ଟିରଏଡ କ୍ରିମ ଦୁଇ ସପ୍ତାହରୁ କମ୍ ସମୟ ପର୍ଯ୍ୟନ୍ତ ଦିଆଯାଏ; ପାର୍ଶ୍ୱ ପ୍ରତିକ୍ରିୟା ନ ହେବା ନିମନ୍ତେ । ଚର୍ମ ସଂକ୍ରମଣ ହୋଇଥିଲେ ଆଣ୍ଟିବାୟୋଟିକ   ଦିଆଯାଏ । କଣ୍ଟାକ୍ଟ ଡର୍ମାଟାଇଟିସ ହୋଇଥିଲେ ଉତ୍ତେଜକ ଓ ଆଲର୍ଜେନ ବ୍ୟବ‌ହାର ବନ୍ଦ କରିବାକୁ ଉପଦେଶ ଦିଆଯାଏ । ରାତିରେ ଗଲୁ ନ ହେବା ନିମନ୍ତେ ଆଣ୍ଟିହିସ୍ଟାମିନ   ଦେଲେ ନିଦ୍ରାରେ ସାହାଯ୍ୟ ହୁଏ । ସନ ୨୦୧୩ରେ ପୃଥିବୀରେ ପ୍ରାୟ ୩୩୪ ନିୟୁତ ଲୋକଙ୍କୁ ଚର୍ମ ପ୍ରଦାହ ରୋଗ ହୋଇଥିଲା । ଆଟୋପିକ ଚର୍ମ ପ୍ରଦାହ ଏମାନଙ୍କ ମଧ୍ୟରେ ସର୍ବାଧିକ ସାଧାରଣ ରୋଗ ଓ ଏହା ପିଲାଦିନୁ ଆରମ୍ଭ ହୁଏ । ଯୁକ୍ତରାଷ୍ଟ୍ର ଆମେରିକାରେ ଜନସଂଖ୍ୟାର ୧୦ରୁ ୩୦% ଲୋକଙ୍କୁ ଏହି ରୋଗ ହୁଏ । ପୁରୁଷଙ୍କ ଅପେକ୍ଷା ମହିଳାଙ୍କୁ କଣ୍ଟାକ୍ଟ ଡର୍ମାଟାଇଟିସ ଅଧିକ ହୁଏ । ୭% ଲୋକଙ୍କୁ ଜୀବନରେ କେତେବେଳେ ହେଲେ ଆଲର୍ଜିକ କଣ୍ଟାକ୍ଟ ଡର୍ମାଟାଇଟିସ ହୁଏ । ଇରିଟାଣ୍ଟ କଣ୍ଟାକ୍ଟ ଡର୍ମାଟାଇଟିସ ରୋଗର ହାର ଜଣାନାହିଁ କିନ୍ତୁ କେତେକ ନିର୍ଦ୍ଦିଷ୍ଟ କାମ କରୁଥିବା ଲୋକଙ୍କର ଏହା ଏକ ସାଧାରଣ ରୋଗ ।
ଡେଫେରିପ୍ରୋନ ଇଂରାଜୀ ଭାଷାରେ , ଅନ୍ୟମାନଙ୍କ ମଧ୍ୟରେ ଫେରିପ୍ରୋକ୍ସ ବ୍ରାଣ୍ଡ ଏକ ବେପାର ନାମ, ହେଉଛି ଏକ ଔଷଧ ଯାହା ଥାଲାସେମିଆ ମେଜରରେ ରକ୍ତଦାନ ହେତୁ ଲୌହ ଅତିଭାରର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଉନ୍ନତ ରକ୍ତ ଚିହ୍ନର ପ୍ରମାଣ‌କୁ ସମର୍ଥନ କରେ କିନ୍ତୁ ଲକ୍ଷଣ କିମ୍ବା ବଞ୍ଚିବା ନୁହେଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଲାଲ-ବାଦାମୀ ପରିସ୍ରା, ଅଇ, ପେଟ ଯନ୍ତ୍ରଣା ଏବଂ ବାନ୍ତି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱେତ ରକ୍ତ କଣିକା, ସଂକ୍ରମଣ ଏବଂ ଦୀର୍ଘସ୍ଥାୟୀ କ୍ୟୁଟି ବା ଲଙ୍ଗ କ୍ୟୁଟି ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଲୁହା ଚିଲେଟର । ୧୯୯୪ ମସିହାରେ ବ୍ୟବସାୟିକ ଭାବରେ ଡେଫେରିପ୍ରୋନ ଉପଲବ୍ଧ ହେଲା ଏହା ପ୍ରଥମେ ୟୁରୋପ ଏବଂ ଏସିଆରେ ଅନୁମୋଦିତ ହୋଇଥିଲା । ଡିଫେରେସିରକ୍ସର ବିକଳ୍ପ ଭାବରେ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହାର ନାମ ଲିପିବଦ୍ଧ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ପରେ ଏହା ୨୦୧୧ରେ ଯୁକ୍ତରାଷ୍ଟ୍ରରେ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୫୦୦ ମିଗ୍ରା ବିଶିଷ୍ଟ ୧୦୦ ବଟିକା ମୂଲ୍ୟ ପ୍ରାୟ ୧୩୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୭,୫୦୦ ଡଲାର ଅଟେ ।
ଭାରତୀୟ ରାଜ୍ୟ ମହାରାଷ୍ଟ୍ରର ମୁମ୍ବାଇ ଠାରେ ଅକସା ବେଳାଭୂମି ଅବସ୍ଥିତ । ଏହା ଏକ ଜନପ୍ରିୟ ବେଳାଭୂମି ହେବା ସହ ଅବଶରବିନୋଦନ ପାଇଁ ଏକ ଉତ୍କୃଷ୍ଟ ସ୍ଥାନ । ଏହା ମୁମ୍ବାଇ ନିକଟସ୍ଥ ମାଲାଡଠାରେ ମାଲଭାନି ନିକଟରେ ରହିଛି । ଏହା ଏକ ନିରୋଳା ତଥା ଶାନ୍ତା ସ୍ଥାନରେ ରହିଛି । ଏଠାରେ ବହ ସଂଖ୍ୟାରେ କଚ୍ଛପ ଓ ଶାମୁକା ଖୋଳ ଦେଖିବାକୁ ମିଳେ । ଏହା ନିକଟରେ ଅନେକ ହୋଟେଲ ଓ ଅବସର ବିନୋଦନ କେନ୍ଦ୍ର ରହିଛି । ପର୍ଯ୍ୟଟକମାନେ ଏଠାକୁ ଆସି ରହଣି କରିପାରନ୍ତି । ଏହି ବେଳାଭୂମିରେ ଭାରତୀୟ ନୌସେନାର କେନ୍ଦ୍ର ରହିଛି । ଏହାର ଏକ ପାଟରେ ଔ ଏକ କ୍ଷୁଦ୍ର ବେଳାଭୂମି  " ଦାନା ପାଣି "  ନାମରେ ରହିଛି । ଯାତାୟତ ମାଲାଡ  ( ପୂର୍ବ) ଷ୍ଟେସନରୁ ବସ ଯୋଗେ ବା ବୋରୀଭିଳି ରେଳ ଷ୍ଟେସନରୁ ଏଠାକୁ ଆସି ହୁଏ  । ମାଲଡ ଷ୍ଟ୍ରେସନରୁ ଏହି ବେଳାଭୂମି ପ୍ରାୟ 9 କିଲୋମିଟର ଦୁରବର୍ତୀ ଓ ବୋରୀଭିଳିଠାରୁ 12 କିଲୋମିଟର ଦୂର । ନିରାପତ୍ତା ସମୁଦ୍ରରେ ଢେଉ ଏଠାରେ ପ୍ରଖର ରହୁଥିବାରୁ ଏହି ବେଳାଭୂମି ସନ୍ତରଣ ପାଇଁ ଅନୁପଯୁକ୍ତ । ସେଥିପାଇଁ ସାବଧାନ ରହିବାକୁ ସୂଚନା ଫଳକ ସବୁ ଲଗାଯିବା ସହ ଲାଇଫ ଗାର୍ଡ ରହିବାର ବ୍ୟବସ୍ଥା କରାଯାଇଛି । ଏଳାଭୂମି ନିକଟରେ ସମୁଦ୍ରରେ ପଥର ସବୁ ରହିଥାଏ । ବର୍ଷା ଋତୁରେ ଏହି ସ୍ଥାନରେ ସମୁଦ୍ର ଆହୁରି ବେସୀ ଉତ୍ତୋଳିତ ହେଇଥାଏ । ଏଠାକୁ ସପ୍ତାହନ୍ତ ଅବସରରେ 15,000 ଦର୍ଶକ ଆସିଥାନ୍ତି ।
ପ୍ୟାରୀ ଶଙ୍କର ରାୟ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଶ୍ରମ ଓଡ଼ିଶା ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ପ୍ୟାରୀ ଶଙ୍କର ରାୟ କଂଗ୍ରେସ ପାର୍ଟିର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।